title: Direttiva tal-Kummissjoni 2008/41/KE tal- 31 ta’ Marzu 2008 li temenda d-Direttiva tal-Kunsill 91/414/KEE għall-inklużjoni tal-chloridazon bħala sustanza attiva Test b’relevanza għaż-ŻEE

text:
               1.4.2008

               MT

               Il-Ġurnal Uffiċjali ta’ l-Unjoni Ewropea

               L 89/12

         DIRETTIVA TAL-KUMMISSJONI 2008/41/KE
   tal-31 ta’ Marzu 2008
   li temenda d-Direttiva tal-Kunsill 91/414/KEE għall-inklużjoni tal-chloridazon bħala sustanza attiva
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq ta’ prodotti għall-ħarsien tal-pjanti (1), u b’mod partikolari l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw ir-regoli dettaljati għall-implimentazzjoni tat-tielet stadju tal-programm ta’ ħidma li hemm referenza għalih fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi li għandhom jiġu evalwati, bil-ħsieb li jiġu possibbilment inklużi fl-Anness I tad-Direttiva 91/414/KEE. Dik il-lista tinkludi l-chloridazon.

               (2)

               Għall-chloridazon, l-effetti fuq is-saħħa tal-bniedem u fuq l-ambjent ġew eżaminati skond id-dispożizzjonijiet stipulati mir-Regolamenti (KE) Nru 451/2000 u (KE) Nru 1490/2002 għal firxa ta’ użi proposti min-notifikant. Barra minn hekk, dawn ir-Regolamenti jinnominaw lill-Istati Membri relaturi li għandhom jippreżentaw ir-rapporti ta’ valutazzjoni u r-rakkomandazzjonijiet rilevanti lill-Awtorità Ewropea dwar is-Sikurezza Alimentari (EFSA) skond l-Artikolu 10(1) tar-Regolament (KE) Nru 1490/2002. Għall-chloridazon, l-Istat Membru relatur kien il-Ġermanja u kull informazzjoni rilevanti tressqet fis-16 ta’ Marzu 2005.

               (3)

               Ir-rapport ta’ evalwazzjoni saritlu reviżjoni esperta kemm mill-Istati Membri kif ukoll mill-EFSA u ġie ppreżentat lill-Kummissjoni fis-27 ta’ Lulju 2007 fil-format tar-Rapport Xjentifiku ta’ l-EFSA għall-chloridazon (4). Dan ir-rapport ġie rrivedut mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa ta’ l-Annimali u ġie ffinalizzat fl-4 ta’ Diċembru 2007 fil-format tar-rapport ta’ reviżjoni tal-Kummissjoni għall-chloridazon.

               (4)

               Ħareġ ċar minn bosta eżaminazzjonijiet li saru li l-prodotti għall-protezzjoni tal-pjanti li fihom il-chloridazon huma mistennija jissodisfaw, b’mod ġenerali, ir-rekwiżiti stipulati fl-Artikolu 5(1) (a) u (b) tad-Direttiva 91/414/KEE, b’mod partikolari dwar l-użi tagħhom li ġew eżaminati u mniżżla fid-dettall fir-rapport ta’ reviżjoni tal-Kummissjoni. Għaldaqstant huwa xieraq li l-chloridazon jiġi inkluż fl-Anness I, sabiex jiġi żgurat li fl-Istati Membri kollha jkunu jistgħu jinħarġu l-awtorizzazzjonijiet tal-prodotti għall-ħarsien tal-pjanti li fihom din is-sustanza attiva skond id-dispożizzjonijiet ta’ din id-Direttiva.

               (5)

               Għandu jgħaddi perjodu raġonevoli qabel ma sustanza attiva tiġi inkluża fl-Anness 1 sabiex l-Istati Membri u l-partijiet interessati jingħataw iż-żmien li jħejju ruħhom sabiex jissodisfaw ir-rekwiżiti ġodda li jirriżultaw mill-inklużjoni.

               (6)

               Bla ħsara għall-obbligazzjonijiet stipolati mid-Direttiva 91/414/KEE konsegwenza ta’ l-inklużjoni tas-sustanzi attivi fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet eżistenti ta’ prodotti għall-protezzjoni tal-pjanti li fihom il-chloridazon sabiex jaċċertaw li l-kondizzjonijiet stipulati fid-Direttiva 91/414/KEE, u b’mod partikolari l-Artikolu 13 tagħha u l-kondizzjonijiet rilevanti stipulati fl-Anness I, jiġu sodisfatti. L-Istati Membri għandhom ivarjaw, ibiddlu jew jirtiraw, kif ikun xieraq, l-awtorizzazzjonijiet eżistenti, skond id-dispożizzjonijiet tad-Direttiva 91/414/KEE. B’deroga mid-data ta’ l-għeluq ta’ hawn fuq, għandu jingħata perjodu itwal għall-preżentazzjoni u l-valutazzjoni tad-dossier sħiħ ta’ l-Anness III għal kull prodott għall-ħarsien tal-pjanti u għal kull użu maħsub, u dan skond il-prinċipji uniformi stabbiliti fid-Direttiva 91/414/KEE.

               (7)

               L-esperjenza miksuba minn inklużjonijiet preċedenti fl-Anness I tad-Direttiva 91/414/KEE ta’ sustanzi attivi eżaminati fil-qafas tar-Regolament tal-Kummissjoni (KEE) Nru 3600/92 (5) uriet li jistgħu jinqalgħu xi diffikultajiet fl-interpretazzjoni tad-dmirijiet ta’ detenturi ta’ awtorizzazzjonijiet eżistenti dwar l-aċċess għad-data. Għalhekk, sabiex jiġu evitati iktar diffikultajiet, jidher li huwa meħtieġ li d-dmirijiet ta’ l-Istati Membri jiġu ċċarati, speċjalment id-dmir li jivverifikaw li d-detentur ta’ awtorizzazzjoni ikollu x’juri li għandu aċċess għal dossier li jissodisfa r-rekwiżiti ta’ l-Anness II ta’ din id-Direttiva. Madankollu, din il-kjarifika ma timponi l-ebda obbligi ġodda fuq l-Istati Membri jew fuq id-detenturi ta’ l-awtorizzazzjonijiet meta mqabbla mad-direttivi li ġew adottati s’issa li jemendaw l-Anness I.

               (8)

               Għalhekk huwa xieraq li d-Direttiva 91/414/KEE tiġi emendata skond dan.

               (9)

               Il-miżuri previsti f’din id-Direttiva huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw sa mhux aktar tard mit-30 ta’ Ġunju 2009 il-liġijiet, ir-regolamenti u d-dispożizzjonijiet amministrattivi meħtieġa biex iħarsu din id-Direttiva. Huma għandhom minnufih jikkomunikaw lill-Kummissjoni t-test ta’ dawn id-dispożizzjonijiet u tabella ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawk id-dispożizzjonijiet mill-1 ta’ Lulju 2009.
   Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati minn referenza tali meta jiġu ppubblikati uffiċjalment. L-Istati Membri għandhom jistabbilixxu kif għandha ssir referenza bħal din.
   Artikolu 3
   1.   L-Istati Membri, fejn meħtieġ, u fi qbil mad-Direttiva 91/414/KEE, għandhom jemendaw jew jirtiraw l-awtorizzazzjonijiet eżistenti għal prodotti għall-protezzjoni tal-pjanti li fihom il-chloridazon bħala sustanza attiva sat-30 ta’ Ġunju 2009.
   Sa dik id-data huma għandhom, b’mod partikolari, jivverifikaw li l-kondizzjonijiet fl-Anness I tad-Direttiva li jikkonċernaw il-chloridazon ikunu ntlaħqu, bl-eċċezzjoni ta’ dawk identifikati fil-parti B ta’ l-annotazzjoni li jikkonċernaw dik is-sustanza attiva, u li d-detentur ta’ l-awtorizzazzjoni jkollu f’idejh, jew li jkollu aċċess għal, dossier li jissodisfa l-kondizzjonijiet ta’ l-Anness II ta’ dik id-Direttiva skond il-kondizzjonijiet ta’ l-Artikolu 13 ta’ dik id-Direttiva.
   2.   B’deroga mill-paragrafu 1, għal kull prodott awtorizzat għall-protezzjoni tal-pjanti li fih il-chloridazon bħala l-unika sustanza attiva jew inkella bħala waħda minn bosta sustanzi attivi li jkunu lkoll elenkati fl-Anness I tad-Direttiva 91/414/KEE sa mhux aktar tard mill-31 ta’ Diċembru 2008, l-Istati Membri għandhom jerġgħu jivvalutaw il-prodott skond il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta’ dossier li jissodisfa r-rekwiżiti ta’ l-Anness III ta’ dik id-Direttiva u billi titqies il-parti B ta’ l-annotazzjoni fl-Anness I ta’ dik id-Direttiva li tikkonċerna l-chloridazon. Fuq il-bażi ta’ din il-valutazzjoni, għandhom jistabbilixxu jekk il-prodott jissodisfax il-kondizzjonijiet stipulati fl-Artikolu 4(1)(b), (ċ), (d) u (e) tad-Direttiva 91/414/KEE.
   Wara li jistabbilixxu dan, l-Istati Membri għandhom:

               (a)

               fil-każ ta’ prodott li jkun fih il-chloridazon bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mil-31 ta’ Diċembru 2012; jew

               (b)

               fil-każ ta’ prodott li jkun fih il-chloridazon bħala wieħed minn numru ta’ sustanzi attivi, meta meħtieġ, jemendaw jew jirtiraw l-awtorizzazzjoni, sal-31 ta’ Diċembru 2012 jew sad-data ffissata għal din l-emenda jew dan l-irtirar fid-Direttiva jew id-Direttivi rispettivi li jkunu żiedu s-sustanza jew is-sustanzi rilevanti fl-Anness I mad-Direttiva 91/414/KEE, liema minnhom tkun l-aktar riċenti.

         Artikolu 4
   Din id-Direttiva għandha tidħol fis-seħħ fl-1 ta’ Jannar 2009.
   Artikolu 5
   Din id-Direttiva hija indirizzata lill-Istati Membri.

      Magħmula fi Brussell, 31 ta’ Marzu 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 230, 19.8.1991, p. 1. Id-Direttiva kif emendata l-aħħar bid-Direttiva tal-Kummissjoni 2008/40/KE (ĠU L 87, 29.3.2008, p. 5).

      (2)  ĠU L 55, 29.2.2000, p. 25. Ir-Regolament kif l-aħħar emendat bir-Regolament (KE) Nru 1044/2003 (ĠU L 151, 19.6.2003, p. 32).

      (3)  ĠU L 224, 21.8.2002, p. 23. Ir-Regolament kif l-aħħar emendat bir-Regolament (KE) Nru 1095/2007 (ĠU L 246, 21.9.2007, p. 19).

      (4)  Ir-Rapport Xjentifiku EFSA (2007) 108, 1-82, Konklużjoni dwar ir-reviżjoni li saret bejn il-pari ta’ l-e#aminazzjoni tar-riskju marbut mal-pestiċidi tas-sustanza attiva chloridazon (iffinalizzat fis-27 ta’ Lulju 2007), il-verżjoni tal-31 ta’ Lulju 2007).

      (5)  ĠU L 366, 15.12.1992, p. 10. Ir-Regolament kif emendat l-aħħar bir-Regolament (KE) Nru 2266/2000 (ĠU L 259, 13.10.2000, p. 27).

      ANNESS
      L-iskrizzjoni li ġejja għandha tiġi inkluża fl-aħħar parti tat-tabella fl-Anness I tad-Direttiva 91/414/KEE.

                     Nru

                     Isem Komuni, Numri ta’ identifikazzjoni

                     Isem IUPAC

                     Purità (1)

                     Id-dħul fis-seħħ

                     Skadenza ta’ l-inklużjoni

                     Dispożizzjonijiet speċifiċi

                     “191

                     Chloridazon
                     Nru CAS 1698-60-8
                     Nru CIPAC 111

                     5-amino-4-chloro-2-phenylpyridazin-3(2H)-one

                     920 g/kg
                     L-impurità tal-manifattura 4-amino-5-chloro-isomer hija kkunsidrata bħala waħda li kapaċi tkun tossikoloġika u l-livell massimu ta’ 60 g/kg hu stabbilit.

                     L-1 ta’ Jannar 2009

                     Il-31 ta’ Diċembru 2018

                     PARTI A
                     Jistgħu jiġu awtorizzati biss użi bħala erbiċidi f’applikazzjoni ta’ 2.6 Kg/ha kull tielet sena fl-istess għalqa.
                     PARTI B
                     Għall-implimentazzjoni tal-prinċipji uniformi ta’ l-Anness VI, għandhom jiġu kkunsidrati l-konklużjonijiet tar-rapport ta’ reviżjoni dwar il-chloridazon u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fl-4 ta’ Diċembru 2007.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 għas-sikurezza ta’ l-operaturi u jiżguraw li l-kondizzjonijiet ta’ l-użu jippreskrivu tagħmir ta’ protezzjoni personali xieraq;

                                 —

                                 għall-protezzjoni ta’ organiżmi akwatiċi;

                                 —

                                 għall-protezzjoni ta’ l-ilma ta’ taħt l-art, meta s-sustanza attiva tiġi applikata f’reġjuni b’kundizzjonjiet vulnerabbli tal-ħamrija u/jew klimatiċi;

                           Il-kondizzjonijiet ta’ l-awtorizzazzjoni għandhom jinkludu miżuri biex jitnaqqas ir-riskju u, fejn jinħass il-bżonn, għandhom jitniedu programmi ta’ monitoraġġ biex jivverifikaw kontaminazzjoni potenzjali ta’ l-ilma ta’ taħt l-art mill-metaboliti B u B1 fiż-żoni li huma vulnerabbli.”

         (1)  Aktar dettalji dwar l-identità u l-ispeċifikazzjoni tas-sustanzi attivi huma pprovduti fir-rapport ta’ reviżjoni.


title: Id-Direttiva tal-Kunsill 2002/93/KE tat-3 ta' Diċembru 2002 li temenda d-Direttiva 77/388/KEE biex tiġi estiża l-faċilità li tippermetti l-Istati Membri japplikaw rati mnaqqsa ta' VAT fuq ċerti servizzi li jeħtieġu ħafna xogħol

text:
Avviż Legali Importanti

|

32002L0093

Official Journal L 331 , 07/12/2002 P. 0027 - 0027

		Id-Direttiva tal-Kunsill 2002/93/KEtat-3 ta' Diċembru 2002li temenda d-Direttiva 77/388/KEE biex tiġi estiża l-faċilità li tippermetti l-Istati Membri japplikaw rati mnaqqsa ta' VAT fuq ċerti servizzi li jeħtieġu ħafna xogħolIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 93 ta' dan,Wara li kkunsidra l-proposta mill-Kummissjoni,Wara li kunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi:(1) L-Artikolu 28(6) tad-Direttiva tal-Kunsill 77/388/KE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri dwar taxxi fuq il-valur tal-bejgħ - sistema komuni ta' taxxa fuq il-valur miżjud: sistema uniformi ta' stima [3], tippermetti r-rati mnaqqsa msemmija fit-tielet sub-paragrafu ta' l-Artikolu 12(3)(a) jkun applikat ukoll għal servizzi li jeħtieġu ħafna xogħol imniżżla fil-kategoriji stabbiliti fl-Anness K ta' dik id-Direttiva għal perjodu massimu ta' tliet snin mill-1 ta' Jannar 2000 sal-31 ta' Diċembru 2002.(2) Id-Deċiżjoni tal-Kunsill 2000/185/KE tat-28 ta' Frar 2000 li tawtorizza l-Istati Membri biex japplikaw rata mnaqqsa ta' VAT għal ċerti servizzi li jeħtieġu ħafna xogħol skond il-proċedura provduta fl-Artikolu 28(6) tad-Direttiva 77/388/KEE [4] awtorizzat ċerti Stati Membri biex japplikaw, sal-31 ta' Diċembru 2002, rata mnaqqsa ta' VAT għal dawk is-servizzi li jeħtieġu ħafna xogħol li għalihom huma ressqu applikazzjoni.(3) Ibbażata fuq ir-rapporti mfassla sal-1 ta' Ottubru 2002 mill-Istati Membri li applikaw għal dawn ir-rati mnaqqsa, l-Kummissjoni hija mistennija tagħti rapport ta' evalwazzjoni globali lill-Kunsill u lill-Parlament Ewropew sal-31 ta' Diċembru 2002, akkumpanjat jekk meħtieġ bi proposta għal deċiżjoni finali fuq ir-rata li għandha tiġi applikata għal servizzi li jeħtieġu ħafna xogħol.(4) Fid-dawl taż-żmien meħtieġ biex tiġi prodotta evalwazzjoni globali magħmula b'reqqa ta' dawn ir-rapporti biex jiġi estiż il-perjodu massimu ta' l-applikazzjoni mfassla għal din il-miżuri fid-Direttiva 77/388/KEE.(5) Id-Direttiva 77/388/KEE għandha għalhekk tiġi emendata skond dan,ADOTTA DIN ID-DIRETTIVA:Artikolu 1Fl-ewwel sub-paragrafu ta' l-Artikolu 28(6) tad-Direttiva 77/388/KEE il-kliem "tliet snin bejn l-1 ta' Jannar 2000 u l-31 ta' Diċembru 2002" għandhom jiġu mibdula bil-kliem "erba' snin bejn l-1 ta' Jannar 2000 u l-31 ta' Diċembru 2003".Artikolu 2Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 3Din id-Direttiva hija indirizzata lill-Istati Membri.Magħmula fi Brussel, fit-3 ta' Diċembru 2002.Għall-KunsillIl-PresidentT. Pedersen[1] L-Opinjoni mogħtija fl-20 ta' Novembru 2002 (għadha mhix ippubblikata fil-Ġurnal Uffiċjali).[2] L-Opinjoni mogħtija fl-24 ta' Ottubru 2002 (għadha mhix ippubblikata fil-Ġurnal Uffiċjali).[3] ĠU L 145, tat-13.6.1977, p. 1. Id-Direttiva kif l-aħħar emendata bid-Direttiva 2002/38/KE (ĠU L 128, tal-15.5.2002, p. 41).[4] ĠU L 59, ta' l-4.3.2000, p. 10.--------------------------------------------------


title: Direttiva tal-Kummissjoni 2008/45/KE ta' l- 4 ta' April 2008 li temenda d-Direttiva tal-Kunsill 91/414/KEE fir-rigward ta’ l-estensjoni ta' l-użu tas-sustanza attiva metconazole Test b’relevanza għaż-ŻEE

text:
               5.4.2008

               MT

               Il-Ġurnal Uffiċjali ta’ l-Unjoni Ewropea

               L 94/21

         DIRETTIVA TAL-KUMMISSJONI 2008/45/KE
   ta' l-4 ta' April 2008
   li temenda d-Direttiva tal-Kunsill 91/414/KEE fir-rigward ta’ l-estensjoni ta' l-użu tas-sustanza attiva metconazole
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti li jħarsu l-pjanti (1), u b’mod partikolari t-tieni inċiż tat-tieni subparagrafu ta’ l-Artikolu 6(1) tagħha,
   Billi:

               (1)

               Bis-saħħa tad-Direttiva tal-Kummissjoni 2006/74/KE (2), il-metconazole kienet inkluża bħala sustanza attiva fl-Anness I tad-Direttiva 91/414/KEE.

               (2)

               Meta kien qed japplika għall-inklużjoni tal-metconazole, in-notifikatur tagħha, BASF Aktiengesellschaft, issottometta data dwar l-użi biex jiġu kkontrollati l-fungi, liema data appoġġjat il-konklużjoni ġenerali li tgħid li hu mistenni li prodotti li jipproteġu l-pjanti li fihom il-metconazole għandhom jissodisfaw ir-rekwiżiti ta' sikurezza stabbiliti fl-Artikolu 5(1)(a) u (b) tad-Direttiva 91/414/KEE. Għalhekk, il-metconazole kienet inkluża fl-Anness I ta' din id-Direttiva bid-dispożizzjonijiet speċifiċi li l-Istati Membri jistgħu jawtorizzaw biss użi tagħha bħala fungiċida.

               (3)

               Barra l-kontroll ta' fungi f'ċerti użi agrikoli, in-notifikatur issa applika għal emenda f'dawk id-dispożizzjonijiet speċifiċi fir-rigward ta' l-użu bħala regolatur fit-tkabbir tal-pjanti. Sabiex tkun appoġġjata din l-estensjoni ta' l-użu, in-notifikatur issottometta informazzjoni addizzjonali.

               (4)

               Il-Belġju evalwa l-informazzjoni u d-data sottomessi min-notifikatur. F'Ottubru 2007 informa lill-Kummissjoni li huwa wasal għall-konklużjoni li l-estensjoni ta' l-użu mitluba ma tikkawżax riskji oħrajn barra dawk li diġà kienu kkunsidrati fid-dispożizzjonijiet speċifiċi għall-metconazole fl-Anness I tad-Direttiva 91/414/KEE u fir-rapport ta' reviżjoni tal-Kummissjoni dwar is-sustanza. Dan jgħodd b'mod partikolari minħabba li l-estensjoni tkopri applikazzjonijiet b'rati li huma inqas minn dawk neċessarji għall-użu bħala fungiċida filwaqt li l-parametri l-oħrajn ta' applikazzjoni kif stabbiliti fid-dispożizzjonijiet speċifiċi ta' l-Anness I tad-Direttiva 91/414/KEE jibqgħu kif inhuma.

               (5)

               Għalhekk huwa ġustifikat li jkunu modifikati d-dispożizzjonijiet speċifiċi għall-metconazole.

               (6)

               Għalhekk huwa xieraq li d-Direttiva 91/414/KEE tiġi emendata skond dan.

               (7)

               Il-miżuri previsti f'din id-Direttiva huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ta' din id-Direttiva.
   Artikolu 2
   L-Istati Membri għandhom jadottaw u jippubblikaw sa mhux iktar tard mill-5 ta' Awwissu 2008, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Huma għandhom minnufih jikkomunikaw lill-Kummissjoni t-test ta’ dawn id-dispożizzjonijiet u tabella ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mis-6 ta' Awwissu 2008.
   Meta l-Istati Membri jadottaw dawn id-dispożizzjonijiet, għandu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   Artikolu 3
   Din id-Direttiva għandha tidħol fis-seħħ fl-għoxrin jum wara dak li fih tiġi ppubblikata fil-Ġurnal Uffiċjali ta' l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Brussell, 4 ta’ April 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 230, 19.8.1991, p. 1. Id-Direttiva kif emendata l-aħħar bid-Direttiva tal-Kummissjoni 2008/41/KE (ĠU L 89, 1.4.2008, p. 12).

      (2)  ĠU L 235, 30.8.2006, p. 17.

      ANNESS
      Fl-Anness I tad-Direttiva 91/414/KEE, ir-ringiela 136 hi sostitwita b’dan li ġej:

                     “136

                     Metconazole
                     Nru tal-CAS 125116-23-6 (stereokimika mhux dikjarata)
                     CIPAC Nru 706

                     (1RS,5RS:1RS,5SR)-5-(4-chlorobenzyl)- -2.2-dimethyl-1-(1H-1,2,4-triazol-1-ylmethyl)cyclopentanol

                     ≥ 940 g/kg
                     (total ta’ cis- u trans-isomers)

                     1 ta’ Ġunju 2007

                     31 ta’ Mejju 2017

                     Parti A
                     L-użi bħala fungiċida u regolatur għat-tkabbir tal-pjanti biss jistgħu jiġu awtorizzati.
                     Parti B
                     Għall-implimentazzjoni tal-prinċipji uniformi ta’ l-Anness VI, għandhom jitqiesu l-konklużjonijiet tar-rapport ta’ reviżjoni dwar il-metconazole, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fit-23 ta’ Mejju 2006.
                     F'din il-valutazzjoni globali:

                                 —

                                 l-Istati Membri għandhom jagħtu attenzjoni partikolari lill-protezzjoni ta' organiżmi akkwatiċi, għasafar u mammiferi. Il-kundizzjonijiet ta' l-awtorizzazzjoni għandhom jinkludu miżuri ta' tnaqqis tar-riskju, skond il-każ.

                                 —

                                 l-Istati Membri jridu jagħtu attenzjoni partikolari lis-sikurezza ta’ l-operatur. Il-kundizzjonijiet ta' awtorizzazzjoni għandhom jinkludu miżuri ta' protezzjoni skond il-każ”.


title: Id-Direttiva tal-Kunsill 2000/17/ke tat-30 ta' Marzu 2000 li temenda d-Direttiva 77/388/KEE dwar is-sistema komuni tat-taxxa fuq il-valur miżjud -disposizzjonijiet transitorji konċessi lir-Repubblika ta' l-Awstrija u lir-Repubblika Portugiża

text:
Avviż Legali Importanti

|

32000L0017

Official Journal L 084 , 05/04/2000 P. 0024 - 0025

		Id-Direttiva tal-Kunsill 2000/17/ketat-30 ta' Marzu 2000li temenda d-Direttiva 77/388/KEE dwar is-sistema komuni tat-taxxa fuq il-valur miżjud -disposizzjonijiet transitorji konċessi lir-Repubblika ta' l-Awstrija u lir-Repubblika PortugiżaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 93 tiegħu,Wara li kkunsidra l-proposta mill-Komunità,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi:(1) Il-punt 2(e) tal-Parti IX "Tassazzjoni" ta' l-Anness XV ma' l-Att ta' l-Għaqda tal-1994 awtorizza lir-Repubbika ta' l-Awstrija li tidderoga mill-Artikolu 28(2) tas-Sitt Direttiva tal-Kunsill 77/388/KEE tas-17 ta' Mejju, 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-valur tal-bejgħ - sistema komuni tat-taxxa fuq il-valur miżjud: il-bażi informi ta' stima [3], (hawnhekk iżjed 'il quddiem imsejħa "s-Sitt Direttiva dwar il-VAT") u li tapplika rata mnaqqsa fuq il-kiri tal-proprjetà immobbli għall-użu residenzali sal-31 ta' Diċembru, 1998, biss sakemm ir-rata ma kinitx inqas minn 10 %.(2) Skond l-Artikolu 13(B)(b) tas-Sitt Direttiva dwar il-VAT, il-kiri tal-proprjetà immobbli għall-użu residenzali fl-Awstrija kien eżenti mill-VAT sa mill-1 ta' Jannar, 1999 mingħajr id-dritt li titnaqqas it-taxxa fuq id-dħul tal-flus ("input"). Madankollu, skond l-Artikolu 13(Ċ)(a) ta' dik id-Direttiva, l-Awstrija tista' tippermetti lil min iħallas it-taxxi d-dritt li jagħżel li jħallas it-taxxa. F'dak il-każ, japplikaw ir-rata normali tal-VAT u r-regoli normali għad-dritt tat-tnaqqis.(3) Ir-Repubblika ta' l-Awstrija tikkunsidra illi l-miżura għadha essenzali, bżonnjuża prinċipalment għaliex ir-reġim transitorju tal-VAT għadu fis-seħħ u s-sitwazzjoni attwalment ma tbiddlitx minn żmien in-negozjati dwar l-Att ta' l-Għaqda ta' l-1994.(4) Ir-Repubblika ta' l-Awstrija tikkunsidra wkoll illi t-tneħħija tar-rata mnaqqsa ta' l-10 % twassal inevitabilment għal żieda fil-prezz tal-kiri tal-proprjetà mmobbli għall-konsumatur ta' l-aħħar.(5) Ir-Repubblika Portugiża applikat għal rata mnaqqsa ta' 8 % fuq is-servizzi tar-ristoranti mill-1 ta' Jannar, 1991. Skond l-Artikolu 28(2)(d) tas-Sitt Direttiva dwar il-VAT, il-Portugall ingħata l-permess li jkompli japplika dik ir-rata. Madankollu, wara l-emenda komprensiva tar-rati u għar-raġunijiet politiċi u ta' kontroll ta' finanzi, is-servizzi tar-ristoranti ġew iffissati skond ir-rata normali mill-1992.(6) Ir-Repubblika Portugiża tixtieq li terġa' tintroduċi r-rata mnaqqsa fuq dawn is-servizzi fuq il-bażi illi ż-żamma tar-rata normali kellha konsegwenzi żvantaġġużi, kontrarji partikolarment ta' telf ta' mpjiegi u żieda fil-qagħad mhux dikjarat, u li l-applikazzjoni tar-rata normali żiedet il-prezzijiet tas-servizzi tar-ristoranti għall-konsumatur ta' l-aħħar.(7) Billi d-derogi in kwistjoni jirrigwardaw il-provvisti tas-servizzi ġewwa Stat Membru wieħed biss, ir-riskju ta' distorsjoni fil-kompetizzjoni jista' jiġi kkunsidrat li ma jeżistix.(8) F'dawn iċ-ċirkostanzi, ir-ritorn għas-sitwazzjoni ta' qabel jista' jiġi kkunsidrat kemm għar-Repubblika ta' l-Awstrija kif ukoll għar-Repubblika Portugiża, sakemm l-applikazzjoni tad-derogi tkun limitata għall-perjodu transitorju taż-żmien li hemm riferenza għalih fl-Artikolu 281 tas-Sitt Direttiva dwar il-VAT. Madankollu, r-Repubblika ta' l-Awstrija għandha tieħu l-passi meħtieġa biex tiżgura illi r-rata mnaqqsa ma jkollha l-ebda effetti żvantaġġużi fuq ir-riżorsi nfushom tal-Komunitajiet Ewropew li jidħlu mill-VAT, li l-bażi ta' stima tagħhom iridu jerġgħu jiġu kostitwiti skond ir-Regolament (KEE, Euratom) Nru 1553/89 [4],ADOTTA DIN ID-DIRETTIVA:Artikolu 1Il-punti li ġejjin għandhom jiżdiedu ma' l-Artikolu 28(2) tas-Sitt Direttiva dwar il-VAT:"(j) ir-Repubblika ta' l-Awstrija tista' tapplika waħda miż-żewġ rati mnaqqsa stabbiliti fit-tielet sub-paragrafu ta' l-Artikolu 12(3)(a) għall-kiri ta' proprjetà immobbli għall-użu residenzali, sakemm din ir-rata ma tkunx inqas minn 10 %;(k) ir-Repubblika Portugiża tista' tapplika waħda miż-żewġ rati mnaqqsa stabbiliti fit-tielet sub-paragrafu ta' l-Artikolu 12(3)(a) għas-servizzi tar-ristoranti, sakemm din ir-rata ma tkunx inqas minn 12 %."Artikolu 21. L-Istati Membri li hemm riferenza għalihom fl-Artikolu 1 għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex jikkonformaw ma' din id-Direttiva. Għandhom malajr jgħarrfu lil-Kummissjoni b'dawn.Meta l-Istati Membri jadottaw dawn il-miżuri, dawn għandu jkollhom riferenza għal din id-Direttiva jew għandhom ikunu akkumpanjati b'din ir-riferenza fl-okkażjoni tal-pubblikazzjoni uffiċjali tagħhom. Il-metodi biex issir din ir-riferenza għandhom jiġu indikati mill-Istati Membri.2. L-Istati Membri li hemm riferenza għalihom fl-Artikolu 1 għandhom jikkomunikaw lill-Kummissjoni t-test tad-disposizzjonijiet tal-liġi nazzjonali li jadottaw fil-qasam regolat minn din id-Direttiva.Artikolu 3Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Għandha tapplika mill-1 ta' Jannar, 1999 sa tmiem il-perjodu transitorju msemmi fl-Artikolu 281 tas-Sitt Direttiva dwar il-VAT.Artikolu 4Din id-Direttiva hija indirizzata lill-Istati Membri.Magħmula fi Brussel, fit-30 ta' Marzu, 2000.Għall-KunsillIl-PresidentJ. Sócrates[1] L-opinjoni mogħtija fil-15 ta' Marzu, 2000 (għadha mhiex pubblikata fil-Ġurnal Uffiċjali).[2] ĠU C 75, tal-15.3.2000, pġ. 21.[3] ĠU L 145, tat-13.6.1977, pġ. 1. Id-Direttiva kif l-aħħar emendata bid-Direttiva 1999/85/KE (ĠU L 277, tat-28.10.1999, pġ. 34).[4] ĠU L 155, tas-7.6.1989, pġ. 9.--------------------------------------------------


title: Id-Direttiva tal-Kunsill 2003/92/KE tas-7 ta' Ottubru 2003 li temenda d-Direttiva 77/388/KEE dwar ir-regoli fuq il-post ta' provvista tal-gass u l-elettriku

text:
Avviż Legali Importanti

|

32003L0092

Official Journal L 260 , 11/10/2003 P. 0008 - 0009

		Id-Direttiva tal-Kunsill 2003/92/KEtas-7 ta' Ottubru 2003li temenda d-Direttiva 77/388/KEE dwar ir-regoli fuq il-post ta' provvista tal-gass u l-elettrikuIL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u partikolarment l-Artikolu 100 tiegħu,Wara li kkunsidra l-proposta tal-Kummissjoni [1],Wara li kkonsidra l-opinjoni tal-Parlament Ewropew [2],Wara li kkonsidra l-opinjoni tal-Kumitat Ekonomiku u Soċjali Ewropew [3].Billi:(1) Iż-żieda fil-liberalizzazzjoni tas-settur tal-gass u elettriku, intiż għat-tkomplija tas-suq intern għall-elettriku u gass naturali, inħasset il-ħtieġa ta' reviżjoni tar-regolamenti eżistenti tal-VAT rigward il-post tal-provvista tal-gass u elettriku, imwaqqfa fis-Sitt Direttiva tal-Kunsill 77/388/KEE tas-17 ta' Mejju 1997 rigward l-armonizzazzjoni tal-liġijiet ta' l-Istati Membri dwar it-taxxi fuq il-valur ta' bejgħ – sistemi Komuni dwar it-taxxa fuq il-valur miżjud: bażi uniformi ta' stima [4], sabiex jiġu modernizzati u simplifikati l-operat tas-sistema tal-VAT fil-kuntest tas-suq intern, għal liema strateġija l-Kummissjoni hija kommessa.(2) L-elettriku u l-gass huma meqjusa bħala oġġetti għall-finijiet tal-VAT, u għalhekk, il-post minn fejn jiġu pprovduti in rigward ta' operazzjonijiet minn fruntiera għall-oħra, għandu jkun stabbilit skond l-Artikolu 8 tad-Direttiva 77/388/KEE. Madankollu, billi huwa diffiċli illi ssegwi fiżikament l-elettriku u l-gass, mhuwiex faċli li tistabbilixxi l-post tal-provvista tagħhom taħt ir-regolamenti viġenti.(3) Sabiex jintlaħaq suq intern reali għall-elettriku u gass mingħajr ma jkun hemm ostakoli ta' VAT, il-post minn fejn jiġi pprovdut il-gass mis-sistema distributorja tal-gass naturali u dak ta' l-elettriku, qabel ma' il-provvista tasal sa l-istadju finali tal-konsum, għandhu jkun stabbilit skond il-post fejn il-konsumatur kien stabbilixxa n-negozju tiegħu.(4) Il-provvista ta' l-elettriku u gass fil-fażi finali, mingħand negozjanti u distributuri għall-konsumatur finali, għandha tiġi ntaxxata mill-post fejn il-konsumatur jagħmel użu effettiv u konsum tal-prodott, sabiex tiġi assigurata illi t-tassazzjoni titħallas fl-istat fejn iseħħ il-konsum attwali. Normalment dan ikun il-post fejn il-meter tal-konsumatur ikun lokat.(5) L-elettriku u l-gass huma pprovduti minn networks disributorji, għall-liema l-operaturi tan-network jipprovdu aċċess. Sabiex tiġi evitata taxxa doppja jew non-tassazzjoni, huwa neċessarju illi jkun hemm armonizzazzjoni fir-regolamenti illi jiggvernaw il-post tal-provvediment tat-trasmissjoni u tas-servizzi tat-transport. L-aċċess għall-u l-użu mis-sistemi distributorji u l-provvista ta' servizzi oħra abbinati ma' dawn is-servizzi għandhom għalhekk ikunu miżjuda mal-lista ta' każijiet speċifiċi indikati fl-Artikolu 9, paragrafu 2(e) tad-Direttiva 77/388/KEE.(6) L-importazzjoni tal-gass mis-sistema tad-distribuzzjoni tal-gass naturali, jew ta' l-elettriku, għandha tkun eżenti sabiex tiġi evitata tassazzjoni doppja.(7) Dawk it-tibdiliet fir-regoli li jiggvernaw il-post tal-proveddiment tal-gass mis-sistema tad-distribuzzjoni, jew ta' l-elettiku, għandha tkun abbinata ma' reverse charge obligatorja meta l-klijent huma persuna identifikata għall-finijiet ta' VAT.(8) Id-Direttiva 773/388/KEE għandha għalhekk tiġi emendata.ADOTTA DIN ID-DIRETTIVAArtikolu 1Id-Direttiva 77/388/KEE qiegħda tiġi emendata kif ġej:1. Fl-Artikolu 8(1), il-punti segwenti għandhom jiġu miżjuda:"(d) fil-każ ta' provista ta' gass minn sistema distributorja ta' gass naturali, jew ta' elettriku, għal negozjant taxxabbli: il-post fejn in-negozjant taxxabbli stabbilixxa n-negozja tiegħu jew għandu stabbiliment fiss minn fejn jissupplixxi l-prodott, jew, fl-assenza ta' dan il-post ta' negozju jew stabbiliment fiss, il-post fejn hu għandu l-indirizz permanenti jew fejn huwa jirresjedi s-soltu."Negozjant taxxabbli"; għall-finijiet ta' dan il-provvediment tfisser persuna taxxabbli li għandha l-attività prinċipali tagħha fir-rigward ta' xiri tal-gass u elettriku fil-bejgħ ta' l-istess prodott u għall-min il-konsum personali ta' l-istess huwa negliġibbli.(e) fil-każ ta' provvista ta' gass minn sistema ta' distribuzzjoni naturali, jew ta' elettriku, fejn din il-provvista mhijiex koperta taħt punt (d): il-post fejn il-klijent għandu l-użu effettiv u fejn jiġi kkunsmat il-prodott. Fejn il-prodotti kollha jew parti minnhom mhumiex fil-fatt ikkunsmati mill-klijenti, dawn il-prodotti mhux ikkunsmati għandhom jitqiesu daqs li kieku gew użati jew ikkunsmati fil-post fejn huwa stabbilit in-negozju jew fejn hemm l-istabbiliment fiss minn fejn jiġu fornuti dawn il-prodotti. F'każ illi ma hemmx dan il-post tan-negozju jew stabbiliment fiss, jiġi meqjus illi l-użu jew il-konsum tal-prodott sar fejn hemm l-indirizz permanenti jew fejn jirresjedi normalment il-konsumatur.";2. fl-Artikolu 9(2) (e), l-inċiż li ġej għandu jigi inkluż wara t-tmin inċiż:"— il-provvista ta' l-aċċess għall-, u it-trasport jew trasmissjoni minn, sistema ta' distribuzzjoni ta' gass naturali u elettiku u l-provvista ta' servizzi abbinati direttament magħhom.";3. fl-Artikolu 14(1), il-punt segwenti għandu jkun miżjud:"(k) l-importazzjoni tal-gass minn sistema ta' distribuzzjoni ta' gass naturali, jew elettriku.";4. L-Artikolu 21(1)(a), fil-verżjoni misjub fl-Artikolu 28g, għandhu jinbidel b'dan li ġej:"(a) il-persuna taxxabbli li hija responsabbli għall-provvista taxxabbli tal-prodott jew servizz, minbarra fil-każijiet msemmija f'(b), (c) u (f). Fejn il-provvista tal-prodott jew servizz hija magħhmula minn persuna taxxabbli li mhijiex stabbilita fit-territorju tal-pajjiż. L-Istati Membri jistgħu, taħt kodizzjonijiet determinabbli minnhom, jistabbilixxu illi persuna suġġetta għat-tassazzjoni hija dik il-persuna għal min qiegħda tiġi magħmula l-provvista tal-prodott jew servizz taxxabbli;"5. fl-Atikolu 21(1), fil-verżjoni misjuba fl-Artikolu 28g, għandu jkun miżjud il-punt segwenti:"(f) persuni li huma identifikati għal finijiet ta' taxxa fuq il-valur miżjud fit-territorju ta' dak il-pajjiż u għal min il-prodotti huma pprovduti skond il-kondizzjonijiet misjuba fl-Artikolu 8(1)(d) jew (e), jekk l-oġġetti pprovduti huma forniti minn persuna taxxabbli li mhijiex stabbilita fit-territorju ta' dak il-pajjiż.";6. fl-Artikolu 22(1)(c), fil-verżjoni misjuba fl-Artikolu 28h, jinbidel b'li ġej:"— Kull persuna taxxabbli, bl-eċċezzjoni ta' dawk indikati fl-Artikolu 28a(4), li, fit-territorju ta' dak il-pajjiż, tforni prodotti jew servizzi li jagħtiha d-dritt ta' riduzjoni, barra l-fornitura ta' prodotti jew servizzi li tagħhom irid isir il-hlas esklussiviment mill-klijent jew minn min jirċievi l-prodott jew servizz skond l-Artikolu 21(1)(a), (b), (c) jew (f). Madankollu, l-Istati Membri ma għandhomx għalfejn jiddentifikaw persuni taxxabbli speċifiċi kif indikat fl-Artikolu 4(3),";7. fl-Artikolu 28a(5)(b) għandu jiġi miżjud l-inċiż segwenti:"— il-Provvista ta' gass minn sistema ta' distribuzzjoni ta' gass naturali, jew elettiku, taħt il-kondizzjonijiet indikati fl-Artikolu 8(1)(d) jew (e)."Artikolu 2L-Istati Membri għandhom idaħħlu fis-seħħ, il-liġijiet, regolamenti u dispożizzjonijiet amministrattivi neċessarji sabiex iħarsu id-Direttiva sal-1 ta' Jannar, 2005. Minnufih, għandhom jinfurmaw b'dan lill-Kummissjoni. Meta l-Istati Membri jaddotaw dawn id-dispożizzjonijiet, għandhom jinkludu fihom referenza għal din id-Direttiva jew ikunu akkumpanjati b'tali riferenza meta jiġu ppubblikati uffiċċjalment. Il-metodu kif isiru dawn ir-riferenzi għandhom jiġu stabbiliti mill-Istati Membri.Artikolu 3Din id-Direttiva tidħol fi-seħħ fil-ġurnata tal-pubblikazzjoni tagħha fil-Ġurnal Uffiċjali tal-Unjoni Ewropea.Artikolu 4Din id-Direttiva hija ndirizzata lill-Istati Membri.Magħmula fil-Lussemburgu, fis-7 ta' Ottubru, 2003.Għall-KunsillIl-PresidentG. Tremonti[1] Proposta tal-5 ta' Dicembru 2002 (għadha mhijiex pubblikata fil-Ġurnal Uffiċċjali).[2] Opinjoni mogħtija fit-13.5.2003 (għadha mhijiex pubblikata fil-Ġurnal Uffiċċjali).[3] Opinjoni mogħtija fis-26.3.2003 (ghadha mhijiex pubblikata fil-Ġurnal Uffiċċjali).[4] ĠU L 145, tat-13.6.1977, p.1. Direttiva kif emendata l-aħħar bid-Direttiva 2002/93/KE (ĠU L 331, tas-7.12.2002, p. 27).--------------------------------------------------


title: Direttiva tal-Kummissjoni 2010/54/UE tal- 20 ta’ Awwissu 2010 li temenda l-Anness I għad-Direttiva tal-Kunsill 91/414/KEE biex l-ażimsulfuron jerġa’ jiġi inkluż bħala sustanza attiva  Test b’relevanza għaż-ŻEE

text:
               21.8.2010

               MT

               Il-Ġurnal Uffiċjali tal-Unjoni Ewropea

               L 220/63

         DIRETTIVA TAL-KUMMISSJONI 2010/54/UE
   tal-20 ta’ Awwissu 2010
   li temenda l-Anness I għad-Direttiva tal-Kunsill 91/414/KEE biex l-ażimsulfuron jerġa’ jiġi inkluż bħala sustanza attiva
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u partikolarment l-Artikolu 6(1) tagħha,
   Billi:

               (1)

               Billi l-inklużjoni tal-ażimsulfuron fl-Anness I għad-Direttiva 91/414 tiskadi fil-31 ta’ Diċembru 2011. Tressqet notifika skont l-Artikolu 4 tar-Regolament tal-Kummissjoni (KE) Nru 737/2007 tas-27 ta’ Ġunju 2007 dwar l-istabbiliment tal-proċedura għat-tiġdid tal-inklużjoni tal-ewwel grupp ta’ sustanzi attivi fl-Anness I tad-Direttiva tal-Kunsill 91/414/KEE u li jistabbilixxi l-lista ta’ dawk is-sustanzi (2) biex tiġġedded l-inklużjoni tal-ażimsulfuron bħala sustanza attiva fl-Anness I għad-Direttiva 91/414/KEE fiż-żmien stipulat f’dan l-Artikolu.

               (2)

               Din in-notifika nstab li kienet ammissibbli bid-Deċiżjoni tal-Kummissjoni 2008/656/KE tat-28 ta’ Lulju 2008 dwar l-ammissibilità tan-notifiki dwar it-tiġdid tal-inklużjoni fl-Anness I tad-Direttiva tal-Kunsill 91/414/KEE tas-sustanzi attivi ażimsulfuron, ażoxistrobin, fluroxipir, imażalil, metilkresoksim, kalċjuproħexadjon u spiroxamin, u t-twaqqif tal-lista tan-notifikanti kkonċernati (3).

               (3)

               Fiż-żmien stipulat fl-Artikolu 6 tar-Regolament (KE) Nru 737/2007, in-notifikant ressaq id-dejta meħtieġa skont l-Artikolu 6 tar-Regolament (KE) Nru 737/2007 flimkien ma’ spjegazzjoni dwar ir-rilevanza ta’ kull riċerka ġdida li ġiet imressqa.

               (4)

               L-Istat Membru relatur ħejja rapport ta’ stima b’konsulta mal-Istat Membru korelatur u ressqu quddiem l-Awtorità Ewropea dwar is-Sigurtà fl-Ikel (minn hawn ‘il quddiem: ‘l-Awtorità’) u l-Kummissjon fl-10 ta’ Ġunju 2009. Barra l-analiżi tas-sustanza, ir-rapport jinkludi lista tar-riċerki li fuqhom ikun ibbaża l-istima tiegħu l-Istat Membru relatur.

               (5)

               L-Awtorità bagħtet ir-rapport ta’ stima lin-notifikant u lill-Istati Membri kollha u mbagħad bagħtet il-kummenti kollha li rċiviet lill-Kummissjoni. Barra minn hekk l-Awtorità poġġiet ir-rapport ta’ stima għad-dispożizzjoni tal-pubbliku.

               (6)

               Fuq talba tal-Kummissjoni, ir-rapport ta’ stima saritlu reviżjoni esperta mill-Istati Membri u mill-Awtorità, l-Awtorità ppreżentat il-konklużjoni tagħha dwar ir-reviżjoni esperta tal-istima tar-riskju tal-ażimsulfuron (4) lill-Kummissjoni fil-12 ta’ Marzu 2010. Ir-rapport ta’ stima u l-konklużjoni tal-Awtorità ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ffinalizzati fid-9 ta’ Lulju 2010 fil-format tar-rapport tar-reviżjoni tal-Kummissjoni għall-ażimsulfuron.

               (7)

               Ħareġ ċar minn bosta eżaminazzjonijiet li saru li l-prodotti għall-protezzjoni tal-pjanti li fihom l-azimsulfuron jistgħu jibqgħu jissodisfaw, b’mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, b’mod partikolari rigward l-użi tagħhom li ġew eżaminati u imniżżla fid-dettall fir-rapport tar-reviżjoni tal-Kummissjoni. Għaldaqstant huwa xieraq li tiġġedded l-inklużjoni tal-ażimsulfuron fl-Anness I għad-Direttiva 91/414/KEE biex ikun żgurat li l-prodotti tal-ħarsien tal-pjanti li fihom din is-sustanza attiva jibqgħu awtorizzati meta jikkonformaw mad-Direttiva.

               (8)

               Abbażi tar-rapport tar-reviżjoni, li jinnota li l-impurità tal-manifattura fenol iqajjem it-tħassib dwar it-tossikoloġija, għandu jkun stipulat livell massimu fil-materja teknika għal din l-impurità, ta’ 2 g/kg.

               (9)

               Id-dejta l-ġdida li tressqet turi li l-azimsulfuron u l-prodotti tad-degradazzjoni tiegħu fil-fotoliżi akwea jistgħu jkunu ta’ riskju għall-organiżmi akkwatiċi. Mingħajr ħsara għall-konklużjoni li għandha tiġġedded l-inklużjoni tal-ażimsulfuron, għalhekk huwa xieraq li jinkiseb aktar tagħrif dwar dawn il-punti partikolari. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I tista’ tkun suġġetta għall-kundizzjonijiet. Għaldaqstant huwa xieraq li jkun meħtieġ li n-notifikant iressaq aktar tagħrif dwar l-istima tar-riskji tal-ażimsulfuron għall-organiżmi akkwatiċi u li titlesta l-identifikazzjoni tal-prodotti tad-degradazzjoni tiegħu fil-fotoliżi akwea.

               (10)

               Għandu jitħalla jgħaddi żmien raġjonevoli qabel ma tiġi inkluża sustanza attiva fl-Anness I mad-Direttiva 91/414/KEE biex jippermetti lill-Istati Membri u lill-partijiet interessati li jħejju ruħhom biex jikkonformaw mal-kundizzjonijiet il-ġodda li jirriżultaw minn dan it-tiġdid.

               (11)

               Mingħajr ħsara għall-obbligi ddefiniti mid-Direttiva 91/414/KEE bħala konsegwenza tat-tiġdid tal-inklużjoni ta’ sustanza attiva fl-Anness I tagħha, l-Istati Membri għandhom jingħataw perjodu ta’ sitt xhur wara t-tiġdid biex jirrevedu l-awtorizzazzjonijiet tal-prodotti għall-ħarsien tal-pjanti li fihom l-ażimsulfuron biex jiżguraw li l-kundizzjonijiet stipulati fid-Direttiva 91/414/KEE, u b’mod partikolari fl-Artikolu 13 tagħha, u l-kundizzjonijiet rilevanti stipulati fl-Anness I għal din id-Deċiżjoni, jibqgħu jkunu sodisfatti. Kif inhu xieraq, l-Istati Membri għandhom iġeddu, fejn meħtieġ bil-modifiki, jew jirrifjutaw li jġeddu l-awtorizzazzjonijiet. Permezz tad-deroga minn dan il-limitu ta’ żmien, għandu jingħata perjodu itwal għas-sottomissjoni u għall-valutazzjoni tad-dossjer sħiħ tal-Anness III għal kull prodott għall-ħarsien tal-pjanti għal kull użu maħsub skont il-prinċipji uniformi stipulati fid-Direttiva 91/414/KEE.

               (12)

               Għalhekk jixraq li tiġi emendata d-Direttiva 91/414/KEE skont dan

               (13)

               Il-miżuri previsti f’din id-Direttiva jikkonformaw mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I għad-Direttiva 91/414/KEE huwa emendat skont l-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw sa mhux iktar tard mill-31 ta’ Jannar 2012 il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom minnufih jikkomunikaw lill-Kummissjoni t-test ta’ dawn id-dispożizzjonijiet u tabella ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mill-1 ta’ Frar 2012.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn din ir-referenza fil-ħin tal-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir din ir-referenza.
   Artikolu 3
   1.   L-Istati Membri, fejn meħtieġ, u fi qbil mad-Direttiva 91/414/KEE, għandhom jemendaw jew jirtiraw l-awtorizzazzjonijiet eżistenti għall-prodotti għall-protezzjoni tal-pjanti li fihom l-ażimsulfuron bħala sustanza attiva sal-31 ta’ Jannar 2012.
   Sa dik id-data għandhom b’mod partikolari jivverifikaw li jkunu sodisfatti l-kundizzjonijiet fl-Anness I għad-Direttiva li jikkonċernaw l-ażimsulfuron, bl-eċċezzjoni ta’ dawk identifikati fil-parti B tar-referenza li tikkonċerna din is-sustanza attiva, u li d-detentur tal-awtorizzazzjoni jkollu f’idejh, jew li jkollu aċċess għal, dossier li jissodisfa r-rekwiżiti tal-Anness II ta’ din id-Direttiva skont il-kundizzjonijiet tal-Artikolu 13 tal-istess Direttiva.
   2.   B’deroga mill-paragrafu 1, għal kull prodott awtorizzat għall-ħarsien tal-pjanti li fih l-ażimsulfuron bħala l-unika sustanza attiva jew inkella bħala waħda minn bosta sustanzi attivi li jkunu lkoll elenkati fl-Anness I tad-Direttiva 91/414/KEE sa mhux aktar tard mill-31 ta’ Lulju 2011, fejn hemm bżonn l-Istati Membri għandhom jevalwaw mill-ġdid il-prodott biex jitqiesu l-iżviluppi li jkunu saru fit-tagħrif xjentifiku u tekniku skont il-prinċipji uniformi previsti fl-Anness VI tad-Direttiva 91/414/KEE, fuq il-bażi tal-fajl li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna l-ażimsulfuron. Fuq il-bażi ta’ dik il-valutazzjoni, għandhom jiddeterminaw jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE. Wara dik id-determinazzjoni, fejn ikun meħtieġ, l-Istati Membri għandhom jemendaw jew jirtiraw l-awtorizzazzjoni sal-31 ta’ Lulju 2015.
   3.   B’deroga mill-paragrafi 1 u 2, għal kull prodott awtorizzat għall-ħarsien tal-pjanti li fih l-ażimsulfuron bħala waħda minn bosta sustanzi attivi li jkunu lkoll elenkati fl-Anness I tad-Direttiva 91/414/KEE sa mhux aktar tard mill-31 ta’ Lulju 2011, u li mill-inqas waħda minnhom tkun ġiet inkluża fl-Anness I tad-Direttiva 91/414/KEE bejn l-1 ta’ Jannar 2009 u l-31 ta’ Lulju 2011, l-Istati Membri għandhom jevalwaw mill-ġdid il-prodott skont il-prinċipji uniformi previsti fl-Anness VI tad-Direttiva 91/414/KEE, fuq il-bażi tal-fajl li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna l-azimsulfuron. Fuq il-bażi ta’ dik il-valutazzjoni, għandhom jiddeterminaw jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara li tkun saret din id-determinazzjoni, l-Istati Membri għandhom, fejn ikun meħtieġ, jemendaw jew jirtiraw l-awtorizzazzjoni sal-31 ta’ Lulju 2015 jew sad-data ffissata għal din l-emenda jew dan l-irtirar fid-Direttiva jew Direttivi rispettivi li żiedu s-sustanza jew is-sustanzi relevanti fl-Anness I tad-Direttiva 91/414/KEE, skont liema waħda tkun l-aktar reċenti.
   Artikolu 4
   Din id-Direttiva għandha tidħol fis-seħħ fl-1 ta’ Awwissu 2011.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, l-20 ta’ Awwissu 2010.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 169, 29.6.2007, p. 10.

      (3)  ĠU L 214, 9.8.2008, p. 70.

      (4)  Konklużjoni dwar ir-reviżjoni inter pares tal-valutazzjoni tar-riskju tal-pestiċidi tas-sustanza attiva ażimsulfuron. Il-Ġurnal tal-EFSA 2010; 8(3):1554. [61 pp.]. doi:10.2903/j.efsa.2010.1554. Disponibbli fuq l-Internet: www.efsa.europa.eu

      ANNESS
      Fl-Anness I tad-Direttiva 91/414/KEE, ir-ringiela Nru 5 hi sostitwita b’dan li ġej:

                     Nru

                     L-isem Komuni,
                     In-Numri ta’ Identifikazzjoni

                     Isem skont l-IUPAC

                     Il-purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “5

                     ażimsulfuron
                     CAS Nru 120162-55-2
                     CIPAC No 584

                     1-(4,6-dimetoxipirimidin-2-yl)-3-[1-metil-4-(2-metil-2H-tetrażol-5-yl)-pirażol-5-ylsulfonyl]-urea

                     ≥ 980 g/kg
                     livell massimu tal-impurità fenol 2 g/kg

                     fl-1 ta’ Awwissu 2011.

                     fil-31 ta’ Lulju 2021.

                     PARTI A
                     L-użi bħala erbiċida biss jistgħu jiġu awtorizzati.
                     Applikazzjonijet mill-ajru ma jistgħux jiġu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport tar-reviżjoni dwar l-ażimsulfuron u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fid-9 ta’ Lulju 2010.
                     F’din l-evalwazzjoni globali l-Istati Membri għandhom jagħtu attenzjoni partikolari għall-:

                                 —

                                 ħarsien ta’ pjanti li mhumiex fil-mira;

                                 —

                                 possibbiltà ta’ kontaminazzjoni tal-ilma ta’ taħt l-art, meta s-sustanza attiva tiġi applikata f’reġjuni b’kundizzjonjiet vulnerabbli tal-ħamrija u/jew tal-klima;

                                 —

                                 protezzjoni ta’ organiżmi akkwatiċi.

                           L-Istati Membri għandhom jiżguraw li l-kundizzjonijiet għall-awtorizzazzjoni jinkludu l-miżuri li jtaffu l-effetti fejn meħtieġ (pereżempju żoni ta’ lqugħ, fil-kultivazzjoni tar-ross, perjodi minimi ta’ żamma tal-ilma qabel ir-rilaxx).
                     L-Istati Membri kkonċernati għandhom jeħtieġu li jitressqu studji ulterjuri qabel ma jiffinalizzaw l-valutazzjoni tar-riskju dwar l-organiżmi akkwatiċi, u studji ulterjuri biex titlesta l-identifikazzjoni tal-prodotti tad-degradazzjoni tal-fotoliżi akkwea tas-sustanza. Għandhom jiżguraw li n-notifikanti jipprovdu dawn l-istudji lill-Kummissjoni sal-31 ta’ Ottubru 2012.”

         (1)  Jinsabu iżjed dettalji dwar l-identità u l-ispeċifikazzjoni tas-sustanza attiva fir-rapport tar-reviżjoni.


title: Id-Direttiva tal-Kunsill 2001/86/KE tat-8 ta' Ottubru 2001 li tissupplimenta l-Istatut għal kumpanija Ewropea rigward l-involviment tal-ħaddiema

text:
Avviż Legali Importanti

|

32001L0086

Official Journal L 294 , 10/11/2001 P. 0022 - 0032

		Id-Direttiva tal-Kunsill 2001/86/KEtat-8 ta' Ottubru 2001li tissupplimenta l-Istatut għal kumpanija Ewropea rigward l-involviment tal-ħaddiemaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,Wara li kkunsidra l-proposta emendata mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi:(1) Sabiex jilħaq l-għanijiet tat-Trattat, ir-Regolament tal-Kunsill (KE) Nru 2157/2001 [4] jistabbilixxi Statut għal kumpanija Ewropea (SE).(2) Dan ir-Regolament għandu l-għan illi joħloq qafas legali uniformi fejn il-kumpaniji minn Stati Membri differenti jkunu jistgħu jippjanaw u jwettqu r-riorganizzazzjoni tan-negozju tagħhom fuq livell Komunitarju.(3) Sabiex jitmexxew 'il quddiem l-għanijiet soċjali tal-Komunità, għandhom jiġu stabbiliti dispożizzjonijiet speċjali, notabbilment fil-qasam ta' l-involviment tal-ħaddiema, immirati sabiex jiżguraw illi l-istabbiliment ta' SE ma jġibx miegħu l-għibien jew it-tnaqqis tal-prattiki ta' l-involviment tal-ħaddiema li jeżistu fil-kumpaniji parteċipanti fl-istabbiliment ta' SE. Dan il-għan għandu jiġi segwit billi jiġi stabbilit sett ta' regoli f'dan il-qasam, illi jissupplimenta d-dispożizzjonijiet tar-Regolament.(4) Ġaladarba l-għanijiet ta' l-azzjoni proposta, kif deskritta fil-qosor hawn fuq, ma jistgħux jinkisbu biżżejjed mill-Istati Membri, billi l-għan huwa illi jiġi stabbilit sett ta' regolamenti dwar l-involviment tal-ħaddiema li japplika għas-SE, u għalhekk jista', għar-raġuni ta' l-iskala u l-impatt ta' l-azzjoni proposta, jinkiseb aħjar fil-livell Komunitarju, il-Komunità tista' tadotta miżuri, skond il-prinċipju ta' sussidjarjetà kif iddikjarat fl-Artikolu 5 tat-Trattat. Skond il-prinċipju ta' proporzjonalità, kif iddikjarat f'dan l-Artikolu, din id-Direttiva ma tmurx lil hemm minn dak illi huwa meħtieġ sabiex jiġu miksuba dawn l-għanijiet.(5) Id-diversità kbira fir-regoli u l-prattiki illi teżisti fl-Istati Membri rigward il-manjiera li fiha r-rappreżentanti tal-ħaddiema huma involuti fit-teħid tad-deċiżjonijiet ġewwa l-kumpaniji tagħmilha mhux tal-parir illi jiġi stabbilit mudell wieħed Ewropew ta' l-involviment tal-ħaddiema li jista' japplika għas-SE.(6) Għandhom madankollu jiġu żgurati l-proċeduri dwar it-tagħrif u l-konsultazzjoni fuq il-livell transnazzjonali fil-każijiet kollha tal-ħolqien ta' SE.(7) Jekk u meta jeżistu d-drittijiet tal-parteċipazzjoni f'kumpanija jew aktar li jistabbilixxu SE, dawn għandhom jiġu ppriservati permezz tat-trasferiment tagħhom fis-SE, meta din tiġi stabbilita, għajr jekk il-partijiet jiftiehmu xorta oħra.(8) Il-proċeduri konkreti dwar it-tagħrif u l-konsultazzjoni transnazzjonali tal-ħaddiema, kif ukoll, jekk tapplika, il-parteċipazzjoni, għalbiex japplikaw għal kull SE għandhom jiġu definiti primarjament permezz ta' ftehim bejn il-partijiet interessati jew, fl-assenza tagħhom, permezz ta' l-applikazzjoni ta' sett ta' regoli sussidjarji.(9) L-Istati Membri għandha tibqgħalhom l-għażla li ma japplikawx ir-regoli standard illi għandhom x'jaqsmu mal-parteċipazzjoni fil-każ ta' inkorporazzjoni, mogħtija d-diversità tas-sistemi nazzjonali dwar l-involviment tal-ħaddiema. Is-sistemi u l-prattiki eżistenti tal-parteċipazzjoni fejn xierqa fil-livell tal-kumpaniji parteċipanti għandhom jinżammu f'dan il-każ billi jiġu addattati r-regoli eżistenti.(10) Ir-regoli tal-votazzjoni ġewwa l-korp speċjali li jirrappreżenta lill-ħaddiema għall-għanijiet tan-negozjati, b'mod partikolari meta jiġu konklużi ftehimijiet li jipprovdu livell ta' parteċipazzjoni iktar baxx minn dak il-wieħed li jkun jeżisti ġewwa kumpanija parteċipanti jew aktar, għandhom ikunu proporzjonati skond ir-riskju tal-għibien jew it-tnaqqis tas-sistemi u l-prattiki eżistenti tal-parteċipazzjoni. Dan ir-riskju huwa akbar fil-każ ta' SE stabbilita permezz tat-trasformazzjonijew l-inkorporazzjoni milli meta tkun stabbilita permezz tal-ħolqien ta' kumpanija prinċipali (li kollha l-ishma ta' kumpanija/kumpaniji oħra u tikkontrollaha/tikkontrollahom) jew sussidjarja komuni.(11) Fl-assenza ta' ftehim sussegwenti għan-negozjati bejn ir-rappreżentanti tal-ħaddiema u l-organi kompetenti tal-kumpaniji parteċipanti, għandhom isiru dispożizzjonijiet sabiex ċerti ħtiġiet standard jiġu applikati għal SE, ġaladarba din tiġi stabbilita. Dawn il-ħtiġiet standard għandhom jiżguraw prattiki effettivi għat-tagħrif u l-konsultazzjoni transnazzjonali tal-ħaddiema, kif ukoll il-parteċipazzjoni tagħhom fl-organi relevanti tas-SE jekk u meta din il-parteċipazzjoni kienet teżisti qabel ma ġiet stabbilita ġewwa l-kumpaniji parteċipanti.(12) Għandha ssir dispożizzjoni għar-rappreżentanti tal-ħaddiema li jaġixxu fil-qafas tad-Direttiva sabiex igawdu, meta jkunu qegħdin jeżerċitaw il-funzjonijiet tagħhom, il-protezzjoni u l-garanziji li huma simili għal dawk iprovvduti lir-rappreżentanti tal-ħaddiema permezz tal-leġislazzjoni u/jew il-prattiki tal-pajjiż li jħaddem. Ma għandhom ikunu bla ħsara għall-ebda diskriminazzjoni bħala riżultat ta' l-eżerċizzju legali ta' l-attivitajiet tagħhom u għandhom igawdu minn protezzjoni adegwata rigward it-tkeċċija u sanzjonijiet oħra.(13) Il-kunfidenzjalità tat-tagħrif sensitttiv għandha tkun ippriservata saħansitra wara l-għeluq ta' l-iskond tal-kariga tar-rappreżentanti tal-ħaddiema u għandha ssir dispożizzjoni sabiex tħalli lill-organu kompetenti tas-SE jżomm it-tagħrif li jista' tjkkaġuna ħsara serja, jekk bla ħsara għall-kxif fil-pubbliku, lill-funzjoni tas-SE.(14) Fejn SE u s-sussidjarji u l-istabbilimenti tagħha huma bla ħsara għad-Direttiva tal-Kunsill 94/45/KE tat-22 ta' Settembru 1994 dwar l-istabbiliment ta' Kunsill Ewropew tax-Xogħol jew proċedura fl-intrapriża fuq skala Komunitarja u fil-gruppi fuq skala Komunitarja ta' l-intrapriżi għall-għanijiet illi jiġu mgħarrfa u kkonsultati lill-ħaddiema [5], id-dispożizzjoni ta' din id-Direttiva u d-dispożizzjoni li tittrasponiha fil-liġijiet nazzjonali ma għandhomx japplikaw għaliha u lanqas għas-sussidjarji u l-istabbilimenti tagħha, għajr jekk il-korp speċjali tan-negozjati jiddeċiedi li ma jibdiex in-negozjati jew jittermina n-negozjati diġà mibdija.(15) Din id-Direttiva ma għandhiex taffettwa d-drittijiet l-oħra eżistenti li jirrigwardaw l-involviment u ma għandhiex għalfejn taffettwa l-istrutturi eżistenti tar-rappreżentazzjoni pprovduti fil-liġijiet u l-prattiki Komunitarji u nazzjonali.(16) L-Istati Membri għandhom jieħdu l-miżuri xierqa fil-każ tan-nuqqas ta' l-osservanza ta' l-obbligi stabbiliti f'din id-Direttiva.(17) It-Trattat ma pprovdiex il-poteri meħtieġa sabiex il-Komunità tadotta d-Direttiva proposta, għajr dawk ipprovduti fl-Artikolu 308.(18) Huwa prinċipju fundamentali u l-għan iddikjarat ta' din id-Direttiva illi tiżgura d-drittijiet miksuba tal-ħaddiema rigward l-involviment fid-deċiżjonijiet tal-kumpanija. Id-drittijiet tal-ħaddiema fis-seħħ qabel l-istabbiliment ta' SE għandhom jipprovdu l-bażi għad-drittijiet ta' l-involviment tal-ħaddiema fis-SE (il-prinċipju ta' "qabel u wara"). B'konsegwenza ta' dan, dan l-avviċinament għandu japplika mhux biss waqt l-istabbiliment inizjali ta' SE iżda ukoll għall-bidliet strutturali f'SE eżistenti u għall-kumpaniji affettwati mill-proċessi tal-bidliet strutturali.(19) L-Istati Membri għandhom ikunu kapaċi jipprovdu illi r-rappreżentanti tat-trejdunjonijiet jistgħu jkunu memebri ta' korp speċjali tan-negozjati mingħajr ma jitqies jekk humiex impjegati ta' kumpanija parteċipanti fl-istabbiliment ta' SE jew le. F'dan il-kuntest l-Istati Membri għandhom b'mod partikolari jkunu jistgħu idaħħlu dan id-dritt fil-każijiet fejn ir-rappreżentanti tat-trejdunjonijiet ikollhom id-dritt li jkunu membri, u jivvotaw fl-organi tas-sorveljanza u amministrattivi tal-kumpanija skond il-leġislazzjoni nazzjonali.(20) F'numru ta' Stati Membri, l-involviment tal-ħaddiema u ż-żoni l-oħra tar- relazzjonijiet industrijali huma msejsa kemm fuq il-leġislazzjoni nazzjonali kif ukoll fuq il-prattika nazzjonali li f'dan il-kuntest hija mifhuma li tkopri l-ftehimijiet kollettivi fil-livelli varji nazzjonali, settorjali u/jew tal-kumpanija,ADOTTA DIN ID-DIRETTIVA:IT-TAQSIMA IĠENERALIL-Artikolu 1Għan1. Din id-Direttiva tirregola l-involviment tal-ħaddiema fl-affarijiet ta' kumpaniji pubbliċi Ewropej ta' liabilità limitata (Societas Europaea, minn issa 'l quddiem imsejħa "SE"), kif riferit fir-Regolament (KE) Nru 2157/2001.2. Għal dan il-għan, għandhom jiġu stabbiliti arranġamenti sabiex jiġu involuti l-ħaddiema f'kull SE skond il-proċedura tan-negozjati riferita fl-Artikoli 3 sa 6 jew, skond iċ-ċirkostanzi speċifikati fl-Artikolu 7, bi qbil ma' l-Anness.L-Artikolu 2DefinizzjonijietGħall-għan ta' din id-Direttiva:(a) "SE" tfisser kull kumpanija stabbilita skond ir-Regolament (KE) Nru 2157/2001;(b) "kumpaniji parteċipanti" tfisser il-kumpaniji li jipparteċipaw direttament fl-istabbiliment ta' SE;(ċ) "sussidjarja" ta' kumpanija tfisser intrapriża li fuqha din il-kumpanija teżerċita influwenza dominanti definita skond l-Artikolu 3(2) sa (7) tad-Direttiva 94/45/KE;(d) "sussidjarja jew stabbiliment interessat" tfisser sussidjarja jew stabbiliment ta' kumpanija parteċipanti illi huma proposti li sejrin isiru sussidjarja jew stabbiliment tas-SE meta din tiġi stabbilita;(e) "rappreżentanti tal-ħaddiema" tfisser ir-rappreżentanti tal-ħaddiema pprovduti skond il-liġijiet u/jew il-prattiki nazzjonali;(f) "korp rappreżentattiv" ifisser il-korp li jirrappreżenta lill-ħaddiema stabbilit bil-ftehimijiet riferiti fl-Artikolu 4 jew skond id-dispożizzjonijiet ta' l-Anness, bil-għan illi jgħarraf u jikkonsulta lill-ħaddiema ta' SE u s-sussidjarji u l-istabbilimenti tagħha lokati fil-Komunità u, fejn japplika, jeżerċitaw id-drittijiet tal-parteċipazzjoni fein għandha x'taqsam is-SE;(g) "korp speċjali tan-negozjati" jfisser korp stabbilit skond l-Artikolu 3 sabiex jinnegozja mal-korp kompetenti tal-kumpaniji parteċipanti rigward li jiġu stabbiliti l-arranġamenti sabiex jinvolvu l-ħaddiema fis-SE;(h) "involviment tal-ħaddiema" jfisser kull mekkaniżmu, inklużi t-tagħrif, il-konsultazzjoni u l-parteċipazzjoni, li permezz tagħhom ir-rappreżentanti tal-ħaddiema jistgħu jeżerċitaw influwenza fuq id-deċiżjonijiet li jridu jittieħdu ġewwa l-kumpanija;(i) "tagħrif" ifisser l-għoti tat-tagħrif lill-korp tar-rappreżentanti tal-ħaddiema u/jew lir-rappreżentanti tal-ħaddiema mill-organu kompetenti tas-SE dwar il-kwistjonijiet li jirrigwardaw lis-SE nnifisha u lil kull wieħed mis-sussidjarja jew mill-istabbilimenti tagħha li jinsabu fi Stati Membri jew li jaqbżu l-poteri ta' l-organi illi jieħdu d-deċiżjonijiet fi Stat Membru singolu fiż-żmien, fil-manjiera u bil-kontenut li jħallu lir-rappreżentanti ta' l-impjegati jagħmlu stima fil-fond dwar l-impatt possibbli u fejn xieraq, iħejju l-konsultazzjonijiet ma' l-organu kompetenti tas-SE;(j) "konsultazzjoni" tfisser li jiġu stabbiliti d-djalogu u l-iskambju ta' l-opinjonijiet bejn il-korp li jirrapreżenta lill-ħaddiema u/jew ir-rappreżentanti tal-ħaddiema u l-organu kompetenti tas-SE, fiż-żmien, fil-manjiera u bil-kontenut li jħallu lir-rappreżentanti tal-ħaddiema, fuq il-bażi tat-tagħrif ipprovdut, li jesprimu opinjoni dwar il-miżuri previsti mill-organu kompetenti illi jistgħu jittieħdu f'konsiderazzjoni fil-proċess tat-teħid tad-deċiżjonijiet ġewwa s-SE;(k) "parteċipazzjoni" tfisser l-influwenza tal-korp tar-rappreżentanti tal-ħaddiema u/jew ir-rappreżentanti tal-ħaddiema fl-affarijiet tal-kumpanija permezz:- tad-dritt li jeleġġu jew jaħtru wħud mill-membri ta' l-organu superviżorju jew amministrattiv tal-kumpanija, jew- tad-dritt li jirrakkomandaw u/jew jopponu l-ħatra ta' wħud mill-membri jew il-membri kollha ta' l-organu superviżorju jew amministrattiv tal-kumpanija.IT-TAQSIMA IIIL-PROĊEDURA TAN-NEGOZJATIL-Artikolu 3Il-ħolqien tal-korp speċjali tan-negozjati1. Fejn l-organi maniġerjali jew amministrattivi tal-kumpaniji parteċipanti jagħmlu pjan sabiex jistabbilixxu SE, huma għandhom mill-aktar fis possibbli wara li jippubblikaw it-termini ta' l-abbozz ta' l-inkorporazzjoni jew tal-ħolqien ta' kumpanija prinċipali jew wara illi jiftiehmu fuq pjan li jiffurmaw sussidjarja jew li jittrasformaw f'SE, jieħdu l-passi meħtieġa, inkluż illi jipprovdu t-tagħrif dwar l-identità tal-kumpaniji parteċipanti, is-sussidjarji u l-istabbilimenti interessati, u n-numru tal-ħaddiema tagħhom, għalbiex jibdew in-negozjati mar-rappreżentanti tal-ħaddiema tal-kumpaniji dwar l-arranġamenti għall-involviment tal-ħaddiema fis-SE.2. Għal dan il-għan, għandu jinħoloq korp speċali tan-negozjati illi jirrappreżenta lill-ħaddiema tal-kumpaniji parteċipanti u tas-sussidjarji jew l-istabbilimenti interessati skond id-dispożizzjonijiet li ġejjin:(a) illi fl-elezzjoni jew il-ħatra tal-membri tal-korp speċjali tan-negozjati, għandu jiġi żgurat:(i) illi dawn il-membri għandhom jiġu eletti jew maħtura fil-proporzjon tan-numru tal-ħaddiema impjegati f'kull Stat Membru mill-kumpaniji parteċipanti u mis-sussidjarji jew l-istabbilimenti interessati, billi jiġi allokat rigward Stat Membru siġġu għal kull porzjon ta' l-impjegati ta' dan l-Istat Membru illi jkun ta' 10 %, jew frazzjoni tiegħu, tan-numru tal-ħaddiema impjegati mill-kumpaniji parteċipanti u mis-sussidjarji jew l-istabbilimenti interessati fl-Istati Membri meħuda flimkien;(ii) illi fil-każ ta' SE ffurmata permezz ta' inkorporazzjoni ikun hemm dawk il-membri addizzjonali iktar minn kull Stat Membru skond kif ikun meħtieġ sabiex jiġi żgurat illi l-korp tan-negozjati jinkludi mill-inqas membru li jirrappreżenta lill-kumpanija parteċipanti li tkun irreġistrata u għandha l-ħaddiema f'dan l-Istat Membru u li jkun propost illi din tieqaf milli tibqa' teżisti bħala entità legali separata wara r-reġistrazzjoni tas-SE, safejn u sakemm:- in-numru ta' dawn il-membri addizzjonali ma jaqbiżx il-20 % tan-numru tal-membri maħtura bis-saħħa tal-punt (i), u- il-kompożizzjoni tal-korp speċjali tan-negozjati ma jkunx fih rappreżentanza doppja tal-ħaddiema interessati.Jekk in-numru ta' dawn il-kumpaniji huwa akbar min-numru tas-siġġijiet addizzjonali disponibbli skond l-ewwel subparagrafu, dawn is-siġġijiet addizzjonali għandhom jiġu allokati lill-kumpaniji fi Stati Membri differenti skond l-ordni mnaqqsa tan-numru tal-ħaddiema li jimpjegaw;(b) L-Istati Membri għandhom jistabbilixxu l-metodu li jrid jiġi użat għall-elezzjoni jew il-ħatra tal-membri tal-korp speċjali tan-negozjati li għandhom jiġu eletti jew maħtura fit-territorji tagħhom. Għandhom jieħdu l-miżuri meħtieġa sabiex kemm jista' jkun jiżguraw illi dawn il-membri jinkludu mill-inqas membru li jirrappreżenta lill-kumpaniji parteċipanti li għandhom ħaddiema fl-Istat Membru interessat. Dawn il-miżuri ma għandhomx iżidu n-numru totali tal-membri.L-Istati Membri jistgħu jipprovdu illi dawn il-membri jistgħu jinkludu r-rappreżentanti tat-trejdunjonijietkemm jekk huma l-ħaddiema ta' kumpanija parteċipanti jew ta' sussidjarja jew ta' stabbliment interessat u kemm jekk le.Mingħajr preġudizzju għal-liġijiet u/jew il-prattiki nazzjonali li jistabbilixxu għetiebi sabiex jiġi stabbilit korp rappreżentattiv, l-Istati Membri għandhom jipprovdu illi l-ħaddiema fl-intrapriżi jew l-istabbilimenti fejn ma jkunx hemm rappreżentanti tal-ħaddiema bla ma jkun tort tagħhom ikollhom id-dritt li jeleġġu jew jaħtru l-membri tal-korp speċjali tan-negozjati.3. Il-korp speċjali tan-negozjati u l-organi kompetenti tal-kumpaniji parteċipanti għandhom jistabbilixxu, permezz ta' ftehim bil-miktub, l-arranġamenti sabiex jiġu involuti l-ħaddiema ġewwa s-SE.Għal dan il-għan, l-organi kompetenti tal-kumpaniji parteċipanti għandhom jgħarrfu lill-korp speċjali tan-negozjati bil-pjan u l-proċess attwali li jistabbilixxu s-SE, sar-reġistrazzjoni tagħha.4. Bla ħsara għall-paragrafu 6, il-korp speċjali tan-negozjati għandu jieħu d-deċiżjonijiet bil-maġġoranza assoluta tal-membri, sakemm din il-maġġoranza tkun tirrappreżenta wkoll il-maġġoranza assoluta tal-ħaddiema. Kull membru għandu jkollu vot wieħed. Madankollu, jekk ir-riżultat tan-negozjati jwassal għat-tnaqqis tad-drittijiet tal-parteċipazzjoni, il-maġġoranza meħtieġa għal deċiżjoni sabiex jiġi approvat dan il-ftehim għandha tkun ta' żewġ terzi tal-voti tal-membri tal-korp speċjali tan-negozjati illi jirrappreżenta mill-inqas żewġ terzi tal-ħaddiema, inklużi l-voti tal-membri li jirrappreżentaw lill-ħaddiema impjegati f'mill-inqas żewġ Stati Membri,- fil-każ ta' SE li trid tiġi stabbilita permezz ta' inkorporazzjoni, jekk il-parteċipazzjoni tkopri mill-inqas 25 % tan-numru ġenerali tal-ħaddiema tal-kumpaniji parteċipanti, jew- fil-każ ta' SE li trid tiġi stabbilita permezz tal-ħolqien ta' kumpanija prinċipali jew permezz tal-formazzjoni ta' sussidjarja, jekk il-parteċipazzjoni tkopri mill-inqas 50 % tan-numru ġenerali tal-ħaddiema tal-kumpaniji parteċipanti.It-tnaqqis tad-drittjiet tal-parteċipazzjoni jfisser proporzjon tal-membri ta' l-organi tas-SE fit-tifsira ta' l-Artikolu 2(k), illi huwa inqas mill-ogħla proporzjon li jeżisti ġol-kumpaniji parteċipanti.5. Għall-iskop tan-negozjati, il-korp speċjali tan-negozjati jista' jitlob għal esperti magħżula minnu, per eżempju r-rappreżentanti ta' organizzazzjonijiet trejdunjonistiċi fil-livell xieraq Komunitarju, sabiex jgħinuh fix-xogħol tiegħu. Dawn l-esperti jistgħu jkunu preżenti fil-laqgħat tan-negozjati f'kapaċità konsultattiva fuq it-talba tal-korp speċjali tan-negozjati fejn xieraq sabiex jippromwovu l-koerenza u l-konsistenza fil-livell Komunitarju. Il-korp speċjali tan-negozjati jista' jiddeċiedi illi jgħaraf lir-rappreżentanti ta' organizzazzjonijiet esterni xierqa, inklużi t-trejdunjonijiet, bil-bidu tan-negozjati.6. Il-korp speċjali tan-negozjati jista' jiddeċiedi bil-maġġoranza stabbilita hawn taħt illi ma jibdiex in-negozjati jew li jittermina n-negozjati diġà mibdija, u jserraħ fuq ir-regoli tat-tagħrif u l-konsultazzjoni tal-ħaddiema fis-seħħ fl-Istati Membri fejn is-SE għandha l-ħaddiema. Din id-deċżjoni għandha twaqqaf il-proċedura sabiex jiġi konkluż il-ftehim riferit fl-Artikolu 4. Fejn tkun ġiet meħuda deċiżjoni bħal din, ma għandha tapplika l-ebda waħda mid-dispożizzjonijiet ta' l-Anness.Il-maġġoranza meħtieġa sabiex jiġi deċiż illi ma għandhomx jinfetħu n-negozjati għandha tkun il-voti ta' żewġ terzi tal-membri li jirrappreżentaw mill-inqas żewġ terzi tal-ħaddiema, inklużi l-voti tal-membri li jirrappreżentaw lill-ħaddiema impjegati mill-inqas f'żewġ Stati Membri.Fil-każ ta' SE stabbilita permezz ta' trasformazzjoni, dan il-paragrafu ma għandux japplika jekk ikun hemm il-parteċipazzjoni fil-kumpanija li trid tiġi trasformata.Il-korp speċjali tan-negozjati għandu jiġi mlaqqa' mill-ġdid fuq it-talba bil-miktub ta' mill-inqas 10 % tal-ħaddiema tas-SE, tas-sussidjarji u l-istabbilimenti tagħha, jew tar-rappreżentanti tagħhom, l-aktar kmieni sentejn wara d-deċiżjoni msemmija hawn fuq, għajr jekk il-partijiet jiftiehmu illi n-negozjati għandhom jinfetħu qabel. Jekk il-korp speċjali tan-negozjati jiddeċiedi illi jerġa' jiftaħ in-negozjati mal-korp maniġerjali imma ma jintlaħaq l-ebda ftehim bħala riżultat ta' dawn in-negozjati, ma għandha tapplika l-ebda dispożizzjoni ta' l-Anness.7. Kull spiża li għandha x'taqsam mal-funzjoni tal-korp speċjali tan-negozjati u, b'mod ġenerali, man-negozjati għandha titħallas mill-kumpaniji parteċipanti sabiex il-korp tan-negozjati jitħalla jagħmel ix-xogħol tiegħu b'mod xieraq.F'konformità ma' dan il-prinċipju, l-Istati Membri jistgħu jistabbilixxu r-regoli ta' l-estimi li jirrigwardaw il-ħidma tal-korp speċjali tan-negozjati. Jistgħu b'mod partikolari jillimitaw il-għoti tal-fondi sabiex ikopri espert wieħed biss.L-Artikolu 4Il-kontenut tal-ftehim1. L-organi kompetenti tal-kumpaniji parteċipanti u l-korp speċjali tan-negozjati għandom jinnegozjaw fi spirtu ta' kooperazzjoni bil-ħsieb illi jilħqu ftehim dwar l-arranġamenti għall-involviment tal-ħaddiema fis-SE.2. Mingħajr preġudizzju għall-awtonomija tal-partijiet, u bla ħsara għall-paragrafu 4, il-ftehim riferit fil-paragrafu 1 bejn l-organi kompetenti tal-kumpaniji parteċipanti u l-korp speċjali tan-negozjati għandu jispeċifika:(a) l-iskop tal-ftehim;(b) il-kompożizzjoni, in-numru tal-membri u l-allokazzjoni tas-siġġijiet fil-korp rappreżentattiv illi se jkun is-sieħed fid-diskussjoni ta' l-organu kompetenti tas-SE rigward l-arranġamenti għat-tagħrif u l-konsultazzjoni tal-ħaddiema tas-SE u tas-sussidjarji u l-istabbilimenti tagħha;(ċ) il-funzjonijiet u l-proċedura sabiex jiġi mgħarraf u kkonsultat il-korp rappreżentattiv;(d) il-frekwenza tal-laqgħat tal-korp rappreżentattiv;(e) ir-riżorsi finanzjarji u materjali li jridu jiġu allokati lill-korp rappreżentattiv;(f) jekk, matul in-negozjati, il-partijiet jiddeċiedu illi jistabbilixxu proċedura jew aktar ta' tagħrif u konsultazzjoni minflok korp rappreżentattiv, l-arranġamenti sabiex jiġu implimentati dawn il-proċeduri;(g) jekk, matul in-negozjati, il-partijiet jiddeċiedu illi jistabbilixxu l-arranġamenti għall-parteċipazzjoni, is-sustanza ta' dawn l-arranġamenti inklużi (jekk japplikaw) in-numru tal-membri fil-korp amministrattiv jew superviżorju tas-SE li l-ħaddiema huma intitolati jeleġġu, jaħtru, jirrakkomandaw jew jopponu, u d-drittijiet tagħhom;(h) id-data tad-dħul fis-seħħ tal-ftehim u t-tul taż-żmiem tiegħu, il-każijiet fejn il-ftehim għandu jerġa' jiġi nnegozjat u l-proċedura sabiex jerġa' jiġi nnegozjat.3. Il-ftehim ma għandux, għajr jekk ikun hemm dispożizzjoni xorta oħra fih, ikun bla ħsara għar-regoli standard riferiti fl-Anness.4. Mingħajr preġudizzju għall-Artikolu 13(3)(a), fil-każ ta' SE stabbilita permezz ta' trasformazzjoni, il-ftehim għandu jipprovdi mill-inqas l-istess livell ta' l-elementi kollha ta' l-involviment tal-ħaddiema bħal dawk li jeżistu fil-kumpanija li trid tiġi trasformata f'SE.L-Artikolu 5It-tul taż-żmien tan-negozjati1. In-negozjati għandhom jibdew mill-aktar fis possibli hekk kif jiġi stabbilit il-korp speċjali tan-negozjati u jistgħu jissoktaw għal sitt xhur wara dan.2. Il-partijiet jistgħu jiddeċiedu, permezz ta' ftehim konġunt, illi jestendu n-negozjati lil hemm mill-perjodu taż-żmien riferit fil-paragrafu 1, sa total ta' sena minn meta jiġi stabbilit il-korp speċjali tan-negozjati.L-Artikolu 6Il-leġislazzjoni li tapplika għall-proċedura tan-negozjatiGħajr fejn ipprovdut xorta oħra f'din id-Direttiva, il-leġislazzjoni li tapplika għall-proċedura tan-negozjati pprovduta fl-Artikoli 3 sa 5 għandha tkun il-leġislazzjoni ta' l-Istat Membru fejn irid jiġi lokat l-uffiċċju rreġistrat tas-SE.L-Artikolu 7Ir-regoli standard1. Sabiex jinkiseb il-għan deskritt fl-Artikolu 1, l-Istati Membri għandhom, mingħajr preġudizzju għall-paragrafu 3 ta' hawn taħt, jistabbilixxu r-regoli standard dwar l-involviment tal-ħaddiema illi jridu jissodisfaw id-dispożizzjonijiet iddikjarati fl-Anness.Ir-regoli standard kif stabbiliti bil-leġislazzjoni ta' l-Istat Membru li fih irid ikun lokat l-uffiċċju rreġistrat tas-SE għandhom japplikaw mid-data tar-reġistrazzjoni tas-SE fejn jew:(a) hekk jiftiehmu l-partijiet; jew(b) sat-temma taż-żmien stabbilita fl-Artikolu 5, ma jkun ġie konkluż l-ebda ftehim, u:- l-organu kompetenti ta' kull waħda mill-kumpaniji parteċipanti jiddeċiedi illi jaċċetta li japplika r-regoli standard fejn għandha x'taqsam is-SE u jissokta bir-reġistrazzjoni tas-SE, u- il-korp speċjali tan-negozjati ma ħax id-deċiżjoni stabbilita fl-Artikolu 3(6).2. Barra minn dan, ir-regoli standard stabbiliti bil-leġislazzjoni nazzjonali ta' l-Istat Membru tar-reġistrazzjoni skond il-parti 3 ta' l-Anness għandhom japplikaw biss:(a) fil-każ ta' SE stabbilita permezz ta' trasformazzjoni, jekk ir-regoli ta' Stat Membru li għandhom x'jaqsmu mal-parteċipazzjoni tal-ħaddiema fil-korp amministrattiv jew superviżorju kienu japplikaw għal kumpanija trasformata f'SE;(b) fil-każ ta' SE stabbilita permezz ta' inkorporazzjoni:- jekk, qabel ir-reġistrazzjoni tas-SE, għamla jew aktar ta' parteċipazzjoni kienu japplikaw f'waħda jew aktar mill-kumpaniji parteċipanti li jkopru mill-inqas 25 % tan-numru totali tal-ħaddiema fil-kumpaniji parteċipanti kollha, jew- jekk, qabel ir-reġistrazzjoni tas-SE, għamla jew aktar ta' parteċipazzjoni kienu japplikaw f'waħda jew aktar mill-kumpaniji parteċipanti li jkopru mill-inqas 25 % tan-numru totali ta' ħaddiema fil-kumpaniji kollha parteċipanti u jekk hekk jiddeċiedi l-korp speċjali tan-negozjati,(ċ) fil-każ ta' SE stabbilita billi tiġi stabbilita kumpanija prinċipali jew tiġi stabbilita sussidjarja:- jekk, qabel ir-reġistrazzjoni tas-SE, għamla jew aktar ta' parteċipazzjoni kienu japplikaw f'waħda jew aktar mill-kumpaniji parteċipanti li jkopru mill-inqas 50 % tan-numru totali ta' ħaddiema fil-kumpaniji parteċipanti kollha; jew- jekk, qabel ir-reġistrazzjoni tas-SE, għamla jew aktar ta' parteċipazzjoni kienu japplikaw f'waħda jew aktar mill-kumpaniji parteċipanti li jkopru mill-inqas 50 % tan-numru totali tal-ħaddiema fil-kumpaniji parteċipanti kollha u jekk hekk jiddeċiedi l-korp speċjali tan-negozjati.Jekk kien hemm aktar minn għamla waħda ta' parteċipazzjoni ġewwa l-kumpaniji parteċipanti varji, il-korp speċjali tan-negozjati għandu jiddeċiedi liema minn dawn l-għamliet trid tiġi stabbilita fis-SE. L-Istati Membri jistgħu jistabbilixxu r-regoli li jkunu japplikaw fl-assenza ta' kull deċiżjoni dwar il-materja sabiex SE tiġi rreġistrata fit-territorju tagħhom. Il-korp speċjali tan-negozjati għandu jgħarraf lill-organi kompetenti tal-kumpaniji parteċipanti b'kull deċiżjoni meħuda skond dan il-paragrafu.3. L-Istati Membri jistgħu jipprovdu illi d-dispożizzjonijiet tar-referenza fil-parti 3 ta' l-Anness ma għandhiex tapplika fil-każ ipprovdut fil-punt (b) tal-paragrafu 2.IT-TAQSIMA IIIDISPOŻIZZJONIJIET MIXXELLANJIL-Artikolu 8Ir-riserva u l-kunfidenzjalità1. L-Istati Membri għandhom jipprovdu illi l-membri tal-korp speċjali tan-negozjati jew il-korp rappreżentattiv, u l-esperti illi jgħinuhom, ma jkunux awtorizzati illi jikxfu kull tagħrif illi jkun ġie mogħti lilhom fil-kunfidenza.L-istess għandu japplika għar-rappreżentanti tal-ħaddiema fil-kuntest ta' proċedura tat-tagħrif u l-konsultazzjoni.Dan l-obbligu għandu jissokta japplika, kull fejn jistgħu jkunu l-persuni riferiti, saħansitra wara t-temma ta' l-iskond tal-karigu tagħhom.2. Kull Stat Membru għandu jipprovdi, f'każijiet speċifiċi u skond il-kondizzjonijiet u l-limiti stabbiliti bil-leġislazzjoni nazzjonali, illi l-organu superviżorju jew amministrattiv ta' SE jew tal-kumpanija parteċipanti stabbilita fit-territorju tiegħu ma jkunx obbligat li jittrasmetti tagħrif fejn in-natura tiegħu hija hekk illi, skond kriterji oġġettivi, li jsir hekk jikkaġuna ħsara serja lill-funzjonament tas-SE (jew, kif jista' jkun il-każ, lill-kumpanija parteċipanti) jew tas-sussidjarji jew l-istabbilimenti tagħha jew li jkun ta' preġudizzju għalihom.Stat Membru jista' jagħmel din id-dispensa bla ħsara għall-awtorizzazzjoni amministrattiva jew ġudizzjarja minn qabel.3. Kull Stat Membru jista' jistabbilixxi dispożizzjonijiet partikolari għalbiex is-SE fit-territorju tiegħu ssegwi direttament u essenzjalment il-għan tal-gwida ideoloġika rigward it-tagħrif u l-espressjoni ta' l-opinjonijiet, bil-kondizzjoni illi, fid-data ta' l-adozzjoni ta' din id-Direttiva, dawn id-dispożizzjonijiet ikunu diġà jeżistu fil-leġislazzjoni nazzjonali.4. Meta jkunu qegħdin jiġu applikati l-paragrafi 1, 2 u 3, l-Istati Membri għandhom jagħmlu dispożizzjoni għall-proċeduri amministrattivi jew ġudizzjarji ta' appell li jistgħu jibdew ir-rappreżentanti tal-ħadddiema meta organu superviżorju jew amministrattiv ta' SE jew ta' kumpanija parteċipanti jitolbu l-kunfidenzjalità jew ma jagħtux it-tagħrif.Dawn il-proċeduri jistgħu jinkludu arranġamenti mfassla għalbiex jipproteġu l-kunfidenzjalità tat-tagħrif fil-kwistjoni.L-Artikolu 9Il-ħidma tal-korp rappreżentattiv u l-proċedura tat-tagħrif u l-konsultazzjoni tal-ħaddiemaL-organu kompetenti tas-SE u l-korp rappreżentattiv għandhom jaħdmu flimkien fi spirtu ta' kooperazzjoni f'rigward xieraq tad-drittijiet u l-obbligi reċiproċi tagħhom.L-istess għandu japplika għall-kooperazzjoni bejn l-organu superviżorju jew amministrattiv tas-SE u r-rappreżentanti tal-ħaddiema fejn tidħol il-proċedura tat-tagħrif u l-konsultazzjoni tal-ħaddiema.L-Artikolu 10Il-protezzjoni tar-rappreżentanti tal-ħaddiemaIl-membri tal-korp speċjali tan-negozjati, il-membri tal-korp rappreżentattiv, kull rappreżentant tal-ħaddiema illi jeżerċita l-funzjonijiet skond il-proċedura tat-tagħrif u l-konsultazzjoni u kull rappreżentant tal-ħaddiema fl-organu superviżorju jew amministrattiv tas-SE illi huma impjegati tas-SE, tas-sussidjarji jew ta' l-istabbilimenti tagħha jew ta' kumpanija parteċipanti għandhom, fl-eżerċizzju tal-funzjonijiet tagħhom, igawdu l-istess protezzjoni u garanziji pprovduti lir-rappreżentanti tal-ħaddiema bil-leġislazzjoni u/jew il-prattiki nazzjonali fis-seħħ fil-pajjiż ta' l-impjieg.Dan għandu japplika b'mod partikolari għall-attendenza fil-laqgħat tal-korp speċjali tan-negozjati jew tal-korp rappreżentattiv, f'kull laqgħa oħra skond il-ftehim riferit fl-Artikolu 4(2)(f) jew f'kull laqgħa ta' l-organu amministrattiv jew superviżorju, u għall-ħlas tal-pagi tal-membri impjegati minn kumpanija parteċipanti jew mis-SE jew mis-sussidjarji jew l-istabbilimenti tagħha matul il-perjodu taż-żmien ta' l-assenza meħtieġ sabiex jaqdu dmirijiethom.L-Artikolu 11L-użu ħażin tal-proċeduriL-Istati Membri għandhom jieħdu l-miżuri xierqa skond il-liġijiet Komunitarji bil-ħsieb li jipprevienu l-użu ħażin ta' SE bl-għan li jċaħħdu lill-ħaddiema mid-drittijiet dwar l-involviment tal-ħaddiema jew iż-żamma ta' dawn id-drittijiet.L-Artikolu 12Il-konformità ma' din id-Direttiva1. Kull Stat Membru għandu jiżgura illi l-maniġġjar ta' l-istabbilimenti ta' SE u l-organi superviżorji jew amministrattivi tas-sussidjarji u tal-kumpaniji parteċipanti li jkunu lokati fit-territorju tiegħu u r-rappreżentanti tal-ħaddiema jew, skond kif ikun il-każ, il-ħaddiema nfushom, jimxi skond l-obbligi stabbiliti f'din id-Direttiva, irrelevanti mill-fatt jekk is-SE għandhiex jew le l-uffiċju rreġistrat tagħha fit-territorju tiegħu.2. L-Istati Membri għandhom jipprovdu l-miżuri meħtieġa fil-każ illi ma jħarsux id-Direttiva; b'mod partikolari għandhom jiżguraw illi l-proċeduri amministrattivi jew legali jkunu disponibbli sabiex jiġu infurzati l-obbligi li joħorġu minn din id-Direttiva.L-Artikolu 13Ir-rabta bejn din id-Direttiva u d-dispożizzjonijiet l-oħra1. Fejn SE hija intrapriża tal-livell Komunitarju jew intrapriża tal-kontroll fuq grupp ta' intrapriżi fil-livell Komunitarju fit-tifsira tad-Direttiva 94/45/KE jew tad-Direttiva 97/74/KE [6] li testendi d-Direttiva msemmija għar-Renju Unit, id-dispożizzjonijiet ta' dawn id-Direttivi u d-dispożizzjonijiet illi jittrasponuhom għal-liġijiet nazzjonali ma għandhomx japplikaw għalihom jew għas-sussidjarji tagħhom.Madankollu, fejn il-korp speċjali tan-negozjati jiddeċiedi skond l-Artikolu 3(6) li ma jibdiex in-negozjati jew li jittermina n-negozjati diġà mibdija, għandhom japplikaw id-Direttiva 94/45/KE jew id-Direttiva 97/74/KE u d-dispożizzjonijiet illi jittrasponuhom għal-liġi nazzjonali.2. Id-dispożizzjonijiet dwar il-parteċipazzjoni tal-ħaddiema fil-korpi tal-kumpanija pprovduti bil-liġijiet u/jew il-prattiki nazzjonali, għajr dawk li jimplimentaw din id-Direttiva, ma għandhomx japplikaw għall-kumpaniji stabbiliti skond ir-Regolament (KE) Nru 2157/2001 u koperti b'din id-Direttiva.3. Din id-Direttiva ma għandhiex tippreġudika:(a) id-drittijiet eżistenti ta' l-involviment tal-ħaddiema pprovduti bil-liġijiet u/jew il-prattiki nazzjonali fl-Istati Membri kif igawdu minnhom il-ħaddiema tas-SE u tas-sussidjarji u l-istabbilimenti tagħha, għajr il-parteċipazzjoni fil-korpi tas-SE;(b) id-dispożizzjonijiet dwar il-parteċipazzjoni tal-korpi stabbiliti bil-liġijiet u/jew il-prattiċi nazzjonali li japplikaw għas-sussidjarji tas-SE.4. Sabiex jiġu ppriżervati d-drittijiet riferiti fil-paragrafu 3, l-Istati Membri jistgħu jieħdu l-miżuri meħtieġa sabiex jiggarantixxu illi l-istrutturi tar-rappreżentanza tal-ħaddiema fil-kumpaniji parteċipanti li jkunu sejrin jieqfu milli jibqgħu jeżistu bħala entitajiet legali separati jibqgħu mantenuti wara r-reġistrazzjoni tas-SE.L-Artikolu 14Disposizzjonijiet finali1. L-Istati Membri għandhom jaddottaw il-liġijiet, ir-regolamenti u d-dispożizzjonijiet meħtieġa sabiex jikkonformaw ma' din id-Direttiva mhux aktar tard mit-8 ta' Ottubru 2004, jew għandhom jiżguraw illi l-iktar tard sa din id-data l-korpi maniġerjali u tax-xogħol jintroduċu d-dispożizzjonijiet meħtieġa permezz ta' ftehim, sabiex l-Istati Membri jkunu obbligati li jieħdu l-passi meħtieġa illi jagħtuhom il-poteri f'kull ħin sabiex jiggarantixxu r-riżultati imposti minn din id-Direttiva. Għandhom jgħarrfu lill-Kummissjoni mill-ewwel b'dan.2. Meta l-Istati Membri jadottaw dawn il-miżuri, dawn għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. Il-metodi sabiex issir din ir-referenza għandhom jiġu stabbiliti mill-Istati Membri.L-Artikolu 15Ir-reviżjoni mill-KummissjoniMhux aktar tard mit-8 ta' Ottubru 2007, il-Kummissjoni għandha, f'konsultazzjoni ma' l-Istati Membri u mal-korpi maniġerjali u tax-xogħol fil-livell Komunitarju, tirrevedi l-proċeduri sabiex tiġi applikata din id-Direttiva, bil-ħsieb li jiġu proposti emendi addattati lill-Kunsill fejn meħtieġa.L-Artikolu 16Id-dħul fis-seħħDin id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 17L-indirizzatiDin id-Direttiva hija indirizzata lill-Istati Membri.Magħmula fil-Lussemburgu, fit-8 ta' Ottubru 2001.Għall-KunsillIl-PresidentL. Onkelinx[1] ĠU C 138, tad-29.5.1991, p. 8.[2] ĠU C 342, ta' l-20.12.1993, p. 15.[3] ĠU C 124, tal-21.5.1990, p. 34.[4] Ara paġna 1 ta' dan il-Ġurnal Uffiċjali.[5] ĠU L 254, tat-30.9.1994, p. 64. Id-Direttiva kif l-aħħar emendata bid-Direttiva 97/74/KE (ĠU L 10, tas-16.1.1998, p. 22).[6] ĠU L 10, tas-16.1.1998, p. 22.--------------------------------------------------L-ANNESSIR-REGOLI STANDARD(riferiti fl-Artikolu 7)Il-Parti 1: Il-kompożizzjoni tal-korp tar-rappreżentanti tal-ħaddiemaSabiex jiġi miksub l-għan deskritt fl-Artikolu 1, u fil-każijiet riferiti fl-Artikolu 7, għandu jiġi stabbilit korp rappreżentattiv skond ir-regoli li ġejjin.(a) Il-korp rappreżentattiv għandu jkun kompost mill-ħaddiema tas-SE u tas-sussidjarji u l-istabbilimenti tagħha eletti jew maħtura minn fost in-numru tagħhom mir-rappreżentanti tal-ħaddiema jew, fl-assenza ta' dawn, mill-korp kollu tal-ħaddiema.(b) L-elezzjoni jew il-ħatra tal-membri tal-korp rappreżentattiv għandhom isiru skond il-liġijiet u/jew il-prattiki nazzjonali.L-Istati Membri għandhom jistabbilixxu regoli sabiex jiġi żgurat illi n-numru tal-membri, u l-allokazzjoni tas-siġġijiet fuq il-korp rappreżentattiv għandhom jiġu addattati għalbiex iqisu l-bidliet illi jiġru ġewwa s-SE u s-sussidjarji u l-istabbilimenti tagħha.(ċ) Fejn id-daqs hekk jeħtieġ, il-korp rappreżentattiv għandu jeleġġi kumitatt selettiv minn fost il-membri tiegħu, illi jkun jikkomprendi mill-inqas tliet membri.(d) Il-korp rappreżentattiv għandu jadotta r-regoli tiegħu ta' proċedura.(e) Il-membri tal-korp rappreżentattiv jiġu eletti jew maħtura fil-proporzjon tan-numru tal-ħaddiema impjegati f'kull Stat Membru mill-kumpanija parteċipanti u s-sussidjarji jew l-istabbilimenti interessati, billi jiġi allokat rigward Stat Membru siġġu għal kull porzjon tal-ħaddiema impjegati fl-Istat Membru li jkun ugwali għal 10 %, jew frazzjon tiegħu, tan-numru tal-ħaddiema impjegati mill-kumpaniji parteċipanti u mis-sussidjarji jew l-istabbilimenti interessati fl-Istati Membri kollha meħuda flimkien.(f) L-organu kompetenti tas-SE għandu jiġi mgħarraf bil-kompożizzjoni tal-korp rappreżentattiv.(g) Erba' snin wara li jiġi stabbilit il-korp rappreżentattiv, dan għandu jeżamina jekk għandux jibda n-negozjati għall-konklużjoni tal-ftehim riferit fl-Artikoli 4 u 7 jew jekk għandux jissokta japplika r-regoli standard adottati skond dan l-Anness.L-Artikoli 3(4) sa (7) u 4 sa 6 għandhom japplikaw, mutatis mutandis, jekk tkun ittieħdet id-deċiżjoni għalbiex jiġi nnegozjat ftehim skond l-Artikolu 4, li f'dan il-każ it-terminu "korp speċjali tan-negozjati" għandu jiġi mibdul bit-terminu "korp rappreżentattiv". Fejn, sat-temma taż-żmien stabbilit li fih jiġu magħluqa n-negozjati, ma jkun ġie konkluż l-ebda ftehim, għandhom jissoktaw japplikaw l-arranġamenti inizjali addottati skond ir-regoli standard.Il-Parti 2: Ir-regoli standard għat-tagħrif u l-konsultazzjoniIl-kompetenza u l-poteri tal-korp rappreżentattiv stabbiliti f'SE għandhom ikunu regolati mir-regoli li ġejjin.(a) Il-kompetenza tal-korp rappreżentattiv għandha tkun limitata għall-kwistjonijiet li jirrigwardaw lis-SE nnifisha u lil kull waħda mis-sussidjarji jew l-istabbilimenti tagħha lokati fi Stat Membru ieħor jew li jaqbżu l-poteri ta' l-organi li jieħdu d-deċiżjonijiet fi Stat Membru singolu.(b) Mingħajr preġudizzju għal-laqgħat li jsiru skond il-punt (ċ), il-korp rappreżentattiv għandu jkollu d-dritt illi jiġi mgħarraf u kkonsultat u, għal dan il-għan, li jiltaqa' ma' l-organu kompetenti tas-SE mill-inqas darba fis-sena, fuq il-bażi tar-rapporti regolari mfassla mill-organu kompetenti, dwar il-progress tan-negozju tas-SE u l-prospetti tagħha. Il-korpi maniġerjali lokali għandhom jiġu mgħarrfa b'dan.L-organu kompetenti tas-SE għandu jipprovdi lill-korp rappreżentattiv bl-aġenda tal-laqgħat ta' l-organu amministrattiv, jew, fejn xieraq, l-organi maniġerjali u superviżorji, u bil-kopji tad-dokumenti kollha sottomessi lil-laqgħa ġenerali ta' l-azzjonisti tagħha.Il-laqgħa għandu jkollha x'taqsam b'mod partikolari mas-sitwazzjoni strutturali, ekonomika u finanzjarja, l-iżvilupp probabbli tan-negozju u l-produzzjoni u l-bejgħ, is-sitwazzjoni u x-xejra probabbli tax-xogħol, ta' l-investimenti, u tal-bidliet sostanzjali li jirrigwardaw l-organizzazzjoni, l-introduzzjoni ta' metodi ġodda tax-xogħol jew tal-proċessi tal-produzzjoni, it-trasferimenti tal-produzzjoni, l-inkorporazzjonijiet, il-qtugħ lura jew l-għeluq ta' l-intrapriżi, ta' l-stabbilimenti jew ta' partijiet importanti tagħhom, u t-telf kollettiv tal-ħaddiema minħabba n-nuqqas tax-xogħol.(ċ) Fejn ikun hemm ċirkostanzi eċċezzjonali li jaffettwaw l-interessi tal-ħaddiema b'mod konsiderevoli, b'mod partikolari fil-każ tal-lokazzjoni mill-ġdid, it-trasferimenti, l-għeluq ta' l-istabbilimenti jew l-intrapriżi jew it-telf kollettiv tal-ħaddiema minħabba n-nuqqas tax-xogħol, il-korp rappreżentattiv għandu d-dritt illi jiġi mgħarraf. Il-korp rappreżentattiv jew, fejn hekk jiddeċiedi, b'mod partikolari għal raġunijiet ta' urġenza, il-kumitat selettiv, għandu jkollhom id-dritt li fuq talba tagħhom jiltaqgħu ma' l-organu kompetenti tas-SE jew ma' kull korp ieħor maniġerjali fil-livell xieraq ġewwa s-SE li jkollu l-poteri tiegħu nnifsu tad-deċiżjoni, sabiex jiġi mgħarraf u kkonsultat dwar miżuri sinifikanti li jaffettwaw l-interessi tal-ħaddiema.Fejn l-organu kompetenti jiddeċiedi li ma jaġixxix skond l-opinjoni espressa mill-korp rappreżentattiv, dan il-korp għandu jkollu d-dritt għal laqgħa oħra ma' l-organu kompetenti tas-SE bil-ħsieb li jfittex ftehim. Fil-każ ta' laqgħa mal-kumitat selettiv, dawk il-membri tal-korp rappreżentattiv li jkunu interessati direttament fil-miżuri fil-kwistjoni għandu jkollhom id-dritt ukoll li jipparteċipaw.Il-laqgħat riferiti hawn fuq ma għandhomx jaffettwaw il-prerogattivi ta' l-organu kompetenti.(d) L-Istati Membri jistgħu jistabbilixxu r-regoli dwar il-presidenza tal-laqgħat tat-tagħrif u l-konsultazzjoni.Qabel kull laqgħa ma' l-organu kompetenti tas-SE, il-korp rappreżentattiv jew il-kumitat selettiv, fejn meħtieġ imkabbar skond it-tielet subparagrafu tal-paragrafu (ċ), għandhom ikunu intitolat li jiltaqgħu mingħajr ma jkunu preżenti r-rappreżentanti ta' l-organu kompetenti.(e) Mingħajr preġudizzju għall-Artikolu 8, il-membri tal-korp rappreżentattiv għandhom jgħarrfu lir-rappreżentanti tal-ħaddiema tas-SE u tas-sussidjarji u l-istabbilimenti tagħha bil-kontenut u r-riżultati tal-proċeduri tat-tagħrif u l-konsultazzjoni.(f) Il-korp rappreżentattiv jew il-kumitat selettiv jista' jiġi megħjun minn esperti ta' l-għażla tiegħu.(g) Safejn u sakemm dan ikun meħtieġ għat-twettiq tax-xogħlijiet tagħhom, il-membri tal-korp rappreżentattiv għandhom ikunu intitolati għal time off in lieu rigward it-taħriġ mingħajr telf ta' paga.(h) L-ispejjeż tal-korp rappreżentattiv għandhom jinġarru mis-SE, li għandha tipprovdi lill-membri tal-korp bir-riżorsi finanzjarji u materjali meħtieġa sabiex dawn ikunu jistgħu jaqdu dmirijiethom b'mod xieraq.B'mod partikolari, is-SE għandha, għajr jekk miftiehem xorta oħra, tħallas l-ispejjeż ta' l-organizzazzjoni tal-laqgħat u tal-provvista tal-faċilitajiet ta' l-interpretazzjoni u l-ispejjeż ta' l-akkomodazzjoni u ta l-ivvjaġġar tal-membri tal-korp rappreżentattiv u tal-kumitat selettiv.F'konformità ma' dawn il-prinċipji, l-Istati Membri jistgħu jistabbilixxu r-regoli ta' l-estimi skond il-ħidma tal-korp rappreżentattiv. Huma jistgħu b'mod partikolari jillimitaw il-finanzjament sabiex ikopri espert wieħed biss.Il-Parti 3: Ir-regoli standard għall-parteċipazzjoniIl-parteċipazzjoni tal-ħaddiema f'SE għandha tkun irregolata permezz tad-dispożizzjonijiet li ġejjin:(a) Fil-każ ta' SE stabbilita permezz ta' trasformazzjoni, jekk ir-regoli ta' l-Istat Membru li għandhom x'jaqsmu mal-parteċipazzjoni tal-ħaddiema fil-korp amministrattiv jew superviżorju kienu japplikaw qabel ir-reġistrazzjoni, l-aspetti kollha tal-parteċipazzjoni tal-ħaddiema għandhom jissoktaw japplikaw għas-SE. Il-punt (b) għandu japplika mutatis mutandis għal dan il-għan.(b) Fil-każijiet l-oħra dwar l-istabbiliment ta' SE, il-ħaddiema tas-SE, tas-sussidjarji u l-istabbilimenti tagħha u/jew il-korp rappreżentattiv tagħha għandu jkollhom id-dritt li jeleġġu, jaħtru, jirrakkomandaw jew jopponu l-ħatra ta' numru ta' membri tal-korp amministrattiv jew superviżorju tas-SE ugwali għall-ogħla proporzjon fis-seħħ fil-kumpaniji parteċipanti interessati qabel ir-reġistrazzjoni tas-SE.Jekk l-ebda waħda mill-kumpaniji parteċipanti ma kienet regolata bir-regoli tal-parteċipazzjoni qabel ir-reġistrazzjoni tas-SE, din ta' l-aħħar ma għandhiex tkun meħtieġa li tistabbilixxi d-dispożizzjonijiet għall-parteċipazzjoni tal-ħaddiema.Il-korp rappreżentattiv għandu jiddeċiedi dwar l-allokazzjoni tas-siġġijiet fil-korp amministrattiv jew superviżorju fost il-membri li jirrappreżentaw lill-ħaddiema mill-Istati Membri varji jew dwar il-mod li fih il-ħaddiema tas-SE jistgħu jirrakkomandaw jew joppunu l-ħatra tal-membri ta' dawn il-korpi skond il-proporzjon tal-ħaddiema tas-SE f'kull Stat Membru. Jekk il-ħaddiema ta' Stat Membru jew aktar mhumiex koperti b'dan il-kriterju tal-proporzjon, il-korp rappreżentattiv għandu jaħtar membru minn wieħed minn dawn l-Istati Membri, b'mod partikolari mill-Istat Membru ta' l-uffiċċju rreġistrat tas-SE fejn dan ikun xieraq. Kull Stat Membru jista' jistabbilixxi l-allokazzjoni tas-siġġijiet mogħtija lilu fil-korp amministrattiv jew superviżorju.Kull membru tal-korp amministrattiv jew, fejn xieraq, tal-korp superviżorju tas-SE li jkun ġie elett, maħtur jew irrakkomandat mill-korp rappreżentattiv jew, jiddependi fuq iċ-ċirkostanzi, mill-ħaddiema għandu jkun membru sħiħ bl-istess drittijiet u obbligi bħall-membri li jirrappreżentaw lill-azzjonisti, inkluż id-dritt tal-vot.--------------------------------------------------